Manje pokretne starije osobe mogle bi propustiti prvi termin vakcinacije u Sarajevu - Detektor\n21. Aprila 2021.10:16\nMjesto vakcinacije u Zetri u Sarajevu. Foto: EPA-EFE/FEHIM DEMIR\nRodica Gorane Mlinarević koja ima 97 godina vjerovatno će propustiti današnji termin koji je dobila za vakcinaciju jer se ne može kretati i ne može doći do sarajevske dvorane Zetra gdje je danas počela masovna vakcinacija građana starijih od 75 godina.\nMlinarević kaže da je njena rodica ove sedmice dobila poruku na Viber da u srijedu 21. aprila ima termin za vakcinaciju i da potvrdi da li može ili ne može doći u predloženom vremenu. Ona navodi da je odgovorila kako njena rodica ne može da se kreće i da dođe u Zetru.\n“Nakon šture potvrde da je registriran odgovor, za svaki slučaj, mada potpuno svjesni da po najbanalnijoj IT logici osim ‘da’ ili ‘ne’ nema daljih objašnjenja, poslali smo poruku nazad uz obavijest da je osobi 97 godina i da se ne može kretati”, kazala je Mlinarević.\nAli ona nikada poslije nije dobila dodatnu poruku o mogućem drugačijem načinu vakcinacije.\nMlinarević kaže da je podatak o nemogućnosti kretanja već naveden u zdravstvenom kartonu uz koji je prijava bila vezana. Ona je kazala da je poslala upite nadležnim, ali da odgovor nikada nije stigao.\nIstiče da je ovo veliki problem za osobe starije od 75 godina, koje su teže ili nikako pokretne, a žive na području Tarčina, Trnova, u rubnim dijelovima općina Centar, Stari Grad i Ilijaš a nemaju nikakav prevoz, niti imaju novaca da plate za taksi.\nMlinarević navodi da ne znaju šta dalje, jer nemaju nikakvih informacija.\n“U principu osoba definitivno ne može otići do Zetre na vakcinaciju i u principu bi joj trebala patronažna služba da joj dođe na adresu”, ističe Mlinarević.\nGlasnogovornik Doma zdravlja Kantona Sarajevo Arman Šarkić kaže kako će osobe koje su putem Vibera odbile termin ponovo morati napraviti prijavu i tražiti novi termin.\nUkoliko korisnik zbog nepredvidljivih razloga na online prijavu za vakcinaciju odgovori sa ponuđeno “ne”, on ide u proces novog apliciranja, objašnjava Šarkić.\nDodaje da je aplikacija direktna i precizna te ne može imati širinu i “esejski pristup objašnjenja”.\n“Ide ponovni proces apliciranja ili jednostavno komunikacija preko ‘call centra’ sa timovima porodične medicine, ali uglavnom mora biti ponovna evidencija jer taj termin je jednostavno prepušten nekom drugom”, ističe Šarkić.\nIako online prijava za vakcinaciju traje već nekoliko sedmica, u sarajevskim naseljima su tek ove sedmice postavljene obavijesti na haustorima da se starije osobe mogu prijaviti u svojim mjesnim zajednicama ili domovima zdravlja za drugačiju mogućnost vakcinacije.\nU razgovoru vođenom u utorak, Šarkić je najavio organizaciju mobilnog tima, ali bez preciznog datuma, tako da će osobe starije od 75 godina, kojima prije uspostave mobilnog tima bude zakazan termin za vakcinaciju, a nisu u mogućnosti fizički doći u Zetru, morati čekati novi termin jer će njihov biti ustupljen nekome drugom.\nNakon jutrošnjeg početka vakcinacije on je medijima rekao da je sve spremno za vakcinaciju putem mobilnih timova.\nMobilni timovi će u saradnji sa mjesnim zajednicama i lokalnim samoupravama organizovati vakcinisanje osoba koje nisu u mogućnosti fizički pristupiti u Zetru, kazao je Šarić.\n“Vodili smo itekako računa o pacijentima koji su nepokretni i vezani za kuću, njih ima 2.000-3.000. Njima je namijenjena vakcina Sinovac koja je lakša za distribuciju i skladištenje. Ove pacijente koji nisu u stanju doći ćemo tretirati u kućnim uslovima, ići ćemo na adrese i imunizirati u kućnim uslovima”, rekao je on.\nIstakao je da će se pronaći rješenje za transport i vakcinaciju za ove osobe.\n“Prema tome, Zavod zdravstvenog osiguranja će revidirati taj spisak i poslati prema timovima porodične medicine i po tom spisku će se postupati”, kaže Šarkić.\nBIRN BiH je ranije pisao o ograničavajućem procesu prijave za vakcinaciju, kao što su bile prijave za vakcinaciju samo od zdravstvenih osiguranika sa elektronskom knjižicom, nakon čega je Zavod zdravstvenog osiguranja omogućio prijavu i građanima koji nemaju zdravstveno osiguranje ili elektronsku knjižicu.\nBiH još uvijek nema dovoljno vakcina pa je u Kantonu Sarajevo starosna granica za vakcinaciju 75 godina.\nŠarkić je prilikom jutrošnjeg početka vakcinacije izjavio da Kanton Sarajevo ima 12.500 doza vakcina, i da očekuje da će dnevno davati 1.000 do 2.000 vakcina.


SK ASI-MUR / СК АСИ-МУР / CS IAS-AIT / UC ASI-IWA : Radnici blokirali saobraćaj\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Sub 16 of Jan, 2021 [17:47 UTC]\nUtorak 25. March 2008. [22:49:00 UTC] (2700 čitanja)\nKraljevo - Nekoliko stotina radnika Magnohroma danas je na jedan sat blokiralo saobraćaj na raskrsnici dve najveće ulice u Kraljevu.\nOni su protestovali zbog teškog materijalnog položaja i neisplaćenih zarada. Protest radnika Magnohroma, koji predvode članovi Odbora za zaštitu ovog preduzeća, nastavljen je zatim protestnom šetnjom ulicama Kraljeva koja je završena pred zgradom Skupštine opštine.\n"Radnici će opet poći na put u Beograd naredne nedelje. Više nemamo nameru da nas primaju ministarčići i podministarčići, već oni koji su odgovorni za stanje u Magnohromu, a to su premijer Vojislav Koštunica, gospodin Dinkić i gospodin Đelić", rekao je predsednik odbora Slavko Purić.\nOn je dodao da radnici neće odustati od dugovanja, koja, kako tvrdi, iznose oko milijardu i 500.000 dinara, zakonski su priznata, a da jedino mogu pristati da isplata bude u pet mesečnih rata.\n"Ukoliko ne postignemo dogovor ovim putem, obratićemo se ambasadama, američkoj, holandskoj, nemačkoj, austrijskoj i drugim, i tražiti pomoć, a odužićemo im se na način koji oni od nas budu zahtevali", kazao je Purić radnicima.\nProšle srede, posle sedmodnevnih protesta radnika Magnohroma, u Vladi Srbije im je ponuđeno potpisivanje Protokola u kome je predviđeno da im se kroz socijalni program obezbedi otpremnina od 100 evra po godini radnog staža.\nRadnicima sa više od deset godina staža data je mogućnost da se opredele i za iznos prosečne plate na republičkom nivou za godinu staža i njegovo povezivanje počev od 1. januara 2005.\nPredstavnici Odbora za zaštitu Magnohroma i reprezentativni sindikati ovog preduzeća nisu prihvatili Protokol, jer je u okviru socijalnog programa ponuđeno radnicima da se odreknu tužbenih zahteva, a samim tim i zarada, neisplaćenih regresa i drugih prava iz radnog odnosa.\n[ Vreme izvršavanja: 0.11 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.55 ]


All that Jazz (uvod) – Suština pasijansa™\nIpak, zgodno se namestilo, s obzirom na to da se već neko vreme pripremam da ovde započnem “feljton” o džezu, odnosno istoriji džeza. I evo, uprkos visprenoj opasci i tačnoj konstataciji domaćina ovog mesta, Znam da ti je vreme najskuplji resurs, potrudiću se da ovaj ambiciozni komad odsviram kako treba, uz, naravno, podrazumevano sinkopiranje i improvizaciju. Uz priznanje da sam kao dečak pohađao muzičku školu u Somboru i učio da sviram trubu (podstaknut Gilespijevim muziciranjem, a ne razumevajući značaj časova solfeđa, zbog čega i danas žalim) pozivam vas na zanimljivo muzičko putovanje, bez obzira na to da li vam je džez blizak ili ne.\nMeni se dopala konstatacija, ustvari iskreno u to verujem, da je džez snaga pozitivnih društvenih promena u čitavoj svojoj istoriji. Od svojih ropskih korena džez je moćan glas protiv bilo koje vrste ugnjetavanja, a danas je prisutan u svim kulturama. Sasvim dovoljan razlog da Unesko proglasi 30. april za Međunarodni dan džeza.\nPrethodno Prethodni prilog: Bori se za svoja prava\nSledeće Sledeći prilog: Jedna na dan (37): 7. maj 2012.


U toku 2018. godine CEKOS je imao pet aktivnih programa u okviru kojih je realizovano mnogo projekata i aktivnosti: dramski studio, volonterski program, forum žena, škola šaha i program jačanja kapaciteta i razvoja zajednice. Siniša Gajčin, šahovski trener iz Apatina predstavio je aktivnosti novog programa – škole šaha, a ispred nadzornog odbora Senka Butković je izvestila o finansijskom poslovanju organizacije u prethonom periodu.\nU predstojećem periodu do kraja 2019. godine u planu je organizacija petog po redu festivala Nedelja pozorišta koji se svake godine održava u junu u Sonti. Ove godine program će biti najkvalitetniji do sad jer je stigao ogroman broj prijava iz cele Srbije. U predstojećih šest meseci CEKOS će se baviti unapređenjem omladinske politike na teritoriji opštine Apatin u okviru projekta Glas mladih u opštini Apatin i razvijanjem omladinskog rada u ruralnim područjima.\nYou are here: PočetnaVESTIU Sonti održana redovna godišnja skupština Centra za kulturu i obrazovanje Sonta


Podravka rasla uprkos pandemiji – ASinfo Portal\n30.10.2020. / 8:23\nKOPRIVNICA – Grupa Podravka u prvih je devet mjeseci ove godine uprkos otežanim uslovima poslovanja, ostvarila rast neto dobiti za 8,1 posto te rast prihoda od prodaje za 2,8 posto, objavljeno je u četvrtak iz te kompanije.\nNeto dobit grupe za prvih devet mjeseci ove godine iznosila je 210,1 milion kuna (54,2 miliona KM), što je rast od 8,1 posto u odnosu na isto razdoblje lani. Rast prodaje organskog asortimana uz istovremenu kontrolu operativnih troškova rezultiralo je rastom profitabilnosti, navodi se.\n“Uprkos brojnim negativnim utjicajima na poslovanje, među kojima posebno možemo istaknuti negativne kursne razlike, rast cijena sirovina i materijala, slabiju turističku sezonu te brojne druge, uspjeli smo brzom transformacijom poslovanja odgovoriti na razne izazove te ostvariti rezultate na koje svi zajedno možemo i moramo biti ponosni“, istakao je predsjednik Uprave Podravke Marin Pucar.\nPrihodi od prodaje Grupe u prvih su devet mjeseci prema istom periodu lani porasli za 90,1 milion kuna (23,2 miliona KM) ili 2,8 posto te su iznosili 3,3 milijarde kuna (852 miliona KM). Na kretanje prihoda od prodaje, kako se navodi, uticao je rast oba poslovna segmenta: prehrani i farmaceutici. Agencije


Vila Agnanti Neos Marmaras se nalazi u centralnom delu Neos Marmarasa, na oko 700 metara udaljenosti od gradske plaže. Od mora i glavnog šetališta je udaljena svega 50 metara. U neposrednoj blizini smeštaja nalaze se svi potrebni turistički sadržaji.\nrecepcija, dvorište, roštilj, ostava za prtljag\nkupatilo, mini kuhinja, klima-uredjaj, TV, terasa sa garniturom za sedenje, tenda\nSmeštaj: Vila raspolaže studijima i apartmana koji se nalaze u prizemlju, na prvom i drugom spratu, sa besplatnim bežičnim internetom, klima uredjajem i TV-om. Studiji na prvom i drugom spratu imaju pogled na more i luku. U studije u prizemlju se ulazi iz dvorišta, kroz terasu, renovirani su i sa novijim nameštajem, a u kuhinjskom delu se nalazi mali šporet sa rernom. 1/2 studiji sastoje se od dela za spavanje sa francuskim ili dva standardna ležaja, kuhinjskog dela, kupatila i lepe terase sa garniturom za sedenje i tendom. 1/2 + 1 studio se nalazi u prizemlju sa terasom prema prolaznom dvorištu i pored francuskog ležaja, ima i sofu. 1/4 apartman se sastoji od ulaznog dela u kojem se nalazi kuhinja, francuski ležaj ili dva standardna, spavaće sobe sa francuskim ležajem ili dva standardna, kupatila i dve lepe terase sa garniturom za sedenje i tendama. 1/4 studiji sastoje se od ulaznog dela u kome se nalaze dva standarna ležaja, malo izdvojenim delom sa francuskim ležajem, kuhinjom, kupatilom i terasom sa graniturom za sedenje i tendom. Sadržaj: Vila poseduje recepciju i zajednički roštilj u dvorištu.


Transparency International dobio tužbu protiv Tužilaštva BiH\nObjavio E.H Na Aug 11, 2016\nSud Bosne i Hercegovine presudio je u korist Transparency Internationala u Bosni i Hercegovini (TI BiH) koji je podnio tužbu protiv Tužilaštva BiH zbog nedostavljanja informacija koje se odnose na završene sudske predmete\nTIBiH je još u novembru 2014. od Tužilaštva tražio kopije predmeta koji su okončani pravosnažnim osuđujućim presudama, a koji se odnose na krivična djela protiv službene dužnosti.\nKako podsjećaju u saopćenju iz TIBiH, Tužilaštvo je odbilo dostaviti tražene predmete, uz obrazloženje kako bi dostavljanje informacija moglo izazvati značajnu štetu po sprečavanje i otkrivanje kriminala.\nNakon što je TIBiH podnio tužbu, Sud BiH je presudio u korist te nevladine organizacije i istakao da je odbijanje Tužilaštva BiH da ustupi tražene informacije protivno Zakonu o slobodi pristupa informacijama, kojim je jasno propisano da su sve informacije pod kontrolom javnih organa javno dobro.\nNastavlja se suđenje u predmetu Respiratori: Sud odlučuje o…\nU presudi je Tužilaštvu naloženo da ponovo postupi po zahtjevu TIBiH, ali ovaj put poštujući proceduru propisanu zakonom.\nOvo je osma presuda koju je TIBiH dobio tokom ove godine protiv javnih institucija za kršenje Zakona o slobodi pristupa informacijama, a prva protiv Tužilaštva BiH otkako TIBiH pokreće sudske postupke u ovoj oblasti.\n– Presuda je veoma važna, ne samo za stvaranje pozitivne sudske prakse, već i u kontekstu dosadašnjeg netransparentnog rada Tužilaštva, koje je u većini slučajeva odbijalo dostavljati informacije o svojim postupanjima, čak i slučajevima za koje postoji ogroman javni interes – naglašavaju iz TIBiH.\nNakon što ga je udario grom: Ljekari se bore za život fudbalera Orašja\nZlatan Ibrahimović pred utakmicu apstinira od seksa


Ceca Ražnatović je još jedna pevačica iz Srbije koju na društvenoj mreži Instagram prati preko milion pratilaca, a lepu vest saznala je malo posle 48. rođendana, koji je proslavila pre tri dana.\nOvom brojkom se ne može svako pohvaliti, a podsetimo da je Ceca pre šest godina oborila rekord pratilaca na društvenim mrežama kada je u pitanju estrada.\nNaime, Ceca je 2015. godine na oficijelnoj stranici na Fejsbuku prešla milion pratilaca, a tada je bila jedina pevačica na domaćoj estradi koja se mogla pohvaliti tom brojkom.\nCeca je, inače, jedina muzička zvezda na Balkanu sa preko milion pratilaca na svom Jutjub kanalu.\nAnastasija Ražnatović je konačno otvorila dušu o Cecinom pritvoru, a emotivnu ispovest pogledajte OVDE.\nSvetlana, podsetimo, uzima čak 6.000 evra za jednu objavu na Instagramu, o čemu se pre par meseci naširoko pisalo.\nKoji je jedini Cecin uslov za reklamiranje na ovoj društvenoj mreži saznajte OVDE.\nVIDEO Ceca peva Noletu


Ford očekuje da u 2016. godini udvostruči prodaju 4X4 modela u Evropi - Najava\nFord očekuje da u 2016. godini udvostruči prodaju 4X4 modela u Evropi\nFord planira da iduće godine u Evropi proda 139.000 vozila sa pogonom na sva četiri točka, što bi predstavljalo praktično neverovatan rast od 120% u odnosu na 2014. godinu.\nČak osam od ukupno sedamnaest Fordovih modela u ponudi u 2016. godini na evropskom kontinentu imaće mogućnost 4x4 pogona . Kompanija se intenzivno sprema da odgovori na rastuću tražnju, pokrivajući široku lepezu automobilskih segmenata, od krosovera Edge i Kuga, preko modela Galaxy i S-MAX, pa do Mondea i temperamentnog sportiste Focus RS.\nSa druge strane, Ford planira da u sledećoj godini proda 200.000 SUV vozila, što predstavlja rast od čak 200% u odnosu na 2013. godinu, najviše zahvaljujući tome što će se modelu Kuga i kompaktnom modelu EcoSport pridružiti i nešto luksuzniji i jači Edge. Novi Ford Edge ponudiće izbor između dve opcije dizel pogona, koje nam za sada (na papiru) zvuče prilično primamljivo: dvolitarskog TDCi motora sa 180 ks i manuelnim menjačem sa šest brzina i takođe dvolitarskog, ali biturbo TDCi agregata maksimalne snage 210 ks i sa šestostepenom Powershift automatskom transmisijom.\nIz rukovodstva Forda navode da su „apetiti kupaca za SUV i 4x4 vozilima toliko veliki, da kompanija planira da tokom sledeće tri godine u svoju ponudu doda još pet modela, koji će pripadati segmetima SUV i krosover vozila“. U Fordu zvuče dosta samouvereno kada su u pitanju njihova 4x4 vozila i tvrde da su „u stanju da kupcima ponude tehnologiju koja će na pravi način odgovoriti potrebama njihovog životnog stila“.\nTakođe, Ford je u mogućnosti da svojom 4x4 ponudom obuhvati i segment „performantnih vozila“, zahvaljujući novom Focusu RS i njegovom „high-tech“ sistemu „dinamičkog vektorisanja obrtnog momenta“. Kod njega su na zadnjoj osovini montirana „dva sistema spojnica“, kojima upravlja elektronika vozila, a koji regulišu kako raspodelu obrtnog momenta između prednjih i zadnjih točkova, tako i raspodelu između levih i desnih točkova, kako bi se u datom trenutku obezbedila željena „rezultanta“. Inače, ovaj sistem omogućava da do 70% obrtnog momenta bude „preusmereno“ na zadnje točkove.\nIako nam ovaj opis ne deluje preterano revolucionarno, štaviše zvuči kao donekle konvencionalno i već viđeno rešenje, samo pod novim imenom, na osnovu iskustava sa ranijim generacijama sa značkicom RS, ni najmanje ne sumnjamo da su u Fordu pomenuti sistem začinili i sa malo svoje „crne magije“, koju ne navode u ovom objašnjenju, a koja je i do sada tako dobro funkcionisala u prethodnim izdanjima Forda Focus RS.\nKraj proizvodnje :\nProizveden i poslednji McLaren P1\nAutomobil godine po "Motor Trendu"\nFord će investirati 4,5 milijarde dolara u elektrifikaciju svoje game do 2020.\nAston Martin želi da postane Hermes u automobilskom svetu\nNajboljih 10 motora 2016. po "Wardsu"\nVW krivi rast poslovanja u SAD za dizel skandal\nGenesis G90 protagonista i u prvim zvaničnim video klipovima\nNajava našeg šampiona :\nBorković 2016. vozi svetsku TCR seriju\nPorsche uvodi oznaku 718 za Cayman i Boxster\nToyota očekuje smanjenu prodaju Priusa zbog niskih cena goriva


► Tramp o neslaganju sa smenjenim Tilersonom, posebno oko Irana\n13.03.2018 | 14:52h ► 15:51h Vašington\nTramp je danas iznenada smenio šefa diplomatije Tilersona i na njegovo mesto postavio dosadašnjeg direktora CIA Majka Pompea.\nIako se već duže pričalo da Tramp planira da smeni Tilersona, Tramp je rekao da je ro odlučio "tek nedavno" i to "samostalno". Tilerson će "sad biti mnogo srećniji" rekao je Tramp.\nDva zvaničnika Bele kuće rekla su da je Tilersonu rečeno u petak da je smenjen, mada nije bilo jasno ko ga je smenio, prenosi agencija AP.\nJedan zvaničnik Stejt departmenta je danas rekao da Reks Tilerson nije ni razgovarao s predsednikom Trampom i da nije upoznat zašto je otpušten.\n"Državni sekretar nije jutros razgovarao s predsednikom i ne zna razloge (smenjivanja), ali je zahvalan što je mogao da bude u slžbi, a i dalje misli da je služenje javnosti plemenit zadatak zbog kojeg ne treba žaliti", rekao je Stiv Goldstin, visoki zvaničnik Stejt departmenta.


Koaliciona vernost do poslednjeg minuta vlasti - Istinomer\nMirjana Nikolić 27. 5. 2020.\nPojedine koalicije trajale su kratko, ali se o njima govorilo godinama, kao što je na primer DEPOS, neke su dugovečnije poput one koju čine Socijalistička partija Srbije i Jedinstvena Srbija, a SPS-JUL-Nova demokratija obeležila je vlast na čijem je čelu bio Slobodan Milošević.\nDačić i Palma\nJedna od najčvršćih koalicija, ona Socijalističke partije Srbije i Jedinstvene Srbije, već više od 12 godina uz sve gafove i afere uspeva da budu deo svake vladajuće garniture. Pre nego što su predali izbornu listu za predstojeće izbore, lider socijalista Ivica Dačić izjavio je da im je cilj da postignu bolji rezultat u odnosu na prethodne izbore, odnosno više od 11 odsto glasova. Takođe, rekao je da je ta koalicija, koja je i na prethodnim izborima nastupala zajedno, “postigla dobre rezultate na reformskom putu Srbije u poslednjih 12 godina, da su dali veliki doprinos u evropskim integracijama zemlje, u očuvanju državnih i nacionalnih interesa, u finansijskoj konsolidaciji Srbije” i naglasio da je to “zajednički rad i sa SNS Aleksandra Vučića”.\nInače, Socijalistička partija Srbije (SPS) i Jedinstvena Srbija (JS) prvi put su zajedno nastupile na izborima 2008. godine, a tada je sa njima bila i Partija ujedinjenih penzionera Srbije (PUPS). (Inače, PUPS je na prethodne izbore 2007. izašao u koaliciji sa već zaboravljenom Socijaldemokratskom partijom Nebojše Čovića, ali su osvojili samo 3,11 odsto glasova).\nKoalicija SPS-PUPS-JS 2008. godine osvojila je 7,5 odsto glasova, odnosno 20 mandata, a još bolji rezultat ostvarili su 2012. godine – 14,5 odsto, odnosno 44 mandata. Iako su uspeh ponovili i posle dve godine, pred izbore 2016. Dačić i Palma ostali su sami, jer je PUPS procenio da je sigurniji u koaliciji sa SNS-om. Tada je savez SPS-JS osvojio manje od 10 odsto glasova (29 mandata), pa je PUPS, iako nikada nije sam izašao na izbore, odatle mogao da pregovara sa pozicije nekog ko “vredi pet odsto”. U poslednjem skupštinskom sazivu PUPS je imao devet poslanika, socijalisti 22, a Jedinstvena Srbija sedam, tako da je, čini se, potez PUPS-a imao opravdanje.\nO koaliciji Liberalno demokartske partije Čedomira Jovanovića, Lige socijaldemokrata Vojvodine Nenada Čanka i Socijaldemokratske stranke Borisa Tadića pred izbore 2016. godine politički oponenti govorili su kao o “cenzus koaliciji”, kojoj je ipak pošlo za rukom da pod nazivom “Za bolju Srbiju” osvoji 5,02 odsto glasova. Ali, samo dvadesetak dana posle izbora, pre nego što su mandati i potvrđeni, u toj koaliciji došlo je do prvih sukoba i to zato što je Tadić zatražio od svojih partnera iz LDP-a i LSV-a da se izjasne hoće li ući u vlast SNS-a na bilo kom nivou ili će ostati u opoziciji.\nČedomir Jovanović je tada izjavio:\n„Nikada Nenad Čanak nije bio pupčanom vrpcom vezan za mene niti za LDP. I 2007. smo zajedno učestvovali na izborima, posle je svako formirao svoju poslaničku grupu, ali kad su neonacisti odlučili da marširaju Novim Sadom, obojica smo bili naspram njih. Siguran sam da je isto tako i sa Borisom Tadićem i SDS-om. Kao predizborni savez smo bili zajedno, a ostaje da testiramo sposobnost svake stranke da razume potrebe svih članica koalicije”.\nPrvi znak razlaza bio je formiranje posebnih poslaničkih klubova. Zajedničku poslaničku grupu formirali su Liberalno demokratska partija i Stranka demokratske akcije Sandžaka, a na njenom čelu je Čedomir Jovanović. Čankov LSV formirao je klub sa Zelenom strankom (istom ovom koja na junske izbore izlazi sa Novom strankom Zorana Živkovića), dok su svoj samostalni klub formirali poslanici Tadićevog SDS.\nDa se manje-više sve vrti u istom krugu potvrđuje i najnovija najava da će Socijaldemokratska stranka, Nova stranka i Pokret slobodnih građana zajedno izaći na lokalne izbore u beogradskoj opštini Vračar, na listi „Oslobodimo Vračar“.\n*Istorijsko pomirenje SPS i DS\n*Dačić je za Vučića „osvedočeni lažov“ i koalicioni partner\nPred parlamentarne izbore 2016. godine stvorena je koalicija Demokratske stranke Srbije i Dveri. Na potpisivanju koalicionog sporazuma činilo se da je “Novi patriotski blok”, formiran da bi protivnici EU u Srbiji imali za koga da glasaju, “potpuno prirodan” i da će potrajati.\nTadašnji lideri koalicije Sanda Rašković Ivić i Boško Obradović isticali su da im cilj nije cenzus, već pobeda, dodajući da su saglasni u vezi sa odustajanjem od EU, zalaganjem za veoma tesne veze sa Rusijom, kao i ekonomski patriotizam, koji podrazumeva zabranu prodaje zemlje i resursa države.\nCenzus su jedva prešli, a u Skupštini su odmah formirali odvojene poslaničke klubove. Raspad ove koalicije pratio je odlazak predsednice DSS Sande Rašković Ivić sa čela stranke koju je posle dvogodišnjeg vanparlamentarnog statusa ipak vratila u Parlament. Ostavku je podnela 29. jula 2016. godine, ističući da je to učinila zato što su pojedini odbori DSS formirali lokalnu vlast sa Srpskom naprednom strankom. Nekoliko meseci kasnije ona je isključena iz stranke, a formalni razlog je bio to što je odbila da iz poslaničkog kluba izbaci Đorđa Vukadinovića, koji je na listi DSS nastupio kao vanstranačka ličnost.\nSNS i male partije\nKoalicija okupljena oko Srpske napredne stranke već nekoliko poslednjih izbornih ciklusa u svom nazivu sadrži ime Aleksandra Vučića, bez pominjanja stranaka koje čine savez. Ta koalicija osim SNS u sebi krije i Partiju ujedinjenih penzionera Srbije, SDPS Rasima Ljajića, Pokret socijalista Aleksandra Vulina, Pokret snaga Srbije (PSS) Bogoljuba Karića, Srpsku narodnu partiju Nenada Popovića, ali i pojedinačno članove Ujedinjene seljačke stranke i Narodne seljačke stranke. Pred ove izbore SNS potpisala je koalicioni sporazum sa Pokretom snaga Srbije-BK, kao i sa SNP Nenada Popovića, dok je sa Pokretom socijalista (PS) takav sporazum potpisan još 2016 godine.\nO snazi koalicije svedoči nedavna izjava predsednika PS Aleksandra Vulina da ta stranka „bezrezervno veruje Vučiću, zato što je to čovek koji se za Srbiju bori na najtežim mestima, tamo gde je teško”.\n“Gde god je Aleksandar Vučić odlučivao, gde god je donosio odluke, donosio ih je zato da bi Srbija bila bolja, da bi napredovala, da bi bila snažnija, da bi bila jača i nikada nije vodio računa koliko će to njega lično koštati”.\nA specifičan je odnos Socijaldemokratske partije Srbije (SDPS) Rasima Ljajića i koalicije koju je okupio Aleksandar Vučić. Naime, ta stranka je u vlast naprednjaka “preletela” 2012. iz tabora koalicije formirane oko tada vladajuće Demokratske stranke i dotadašnjeg predsednika Srbije Borisa Tadića. SDPS od 2014. na izborima nastupa na Vučićevoj listi. Iako ta koalicija ulazi u devetu godinu, saradnja se s vremena na vreme dovedi u pitanje, pa naprednjaci optužuju Ljajićevu stranku da se slabo uključuje u odbranu Vučića od napada opozicije, a sa druge strane kada radikali iznose najteže optužbe na račun lidera SDPS-a, naprednjaci ne reaguju.\nO čvrstini te koalicije možda najbolje govori potez doskorašnjeg potpredsednika SDPS-a i potpredsednika Skupštine Srbije Vladimira Marinkovića koji je i pred ove izbore preleteo u Srpsku naprednu stranku.\nO tome ko je sa kim nekada ušao u Skupštinu, a sa kim je potom stupio u koalicione odnose moglo bi se, čini se, raspravljati unedogled. Jedan od poslednjih primera “političkih pretumbacija” je i slučaj Velimira Ilića i njegove Nove Srbije, koja je sada deo opozicionog Narodnog bloka i jedan od najžešćih kritičara Vučićevog režima. A Nova Srbija 2016. u Parlament je ušla na listi SNS-a. Pošto nakon tih izbora nije postao ministar, a nije postavljen ni na mesto direktora „Koridora Srbije”, kako je očekivao, Velimir Ilić odlučuje da pređe u opoziciju.\nInače, kada se govori o velikim koalicijama, nezaobilazno je pominjanje Demokratske opozicije Srbije (DOS), formirane početkom 2000. godine. Ovaj savez 19 članica uspeo je da sa vlasti sruši do tada neprikosnovenog Slobodana Miloševića, ali ne i da prevaziđe sujete i opstane na političkoj sceni. Vrlo brzo po dolasku na vlast koalicija se raspada, a mnoge članice saveza nestaju sa političke scene.\nAleksandar Vulin Čedomir Jovanović DSS Dveri Ivica Dačić koalicije SNS


Milorad Ulemek Legija viđen je i pozitivno identifikovan desetak dana po atentatu na Zorana Đinđića u zapadnom Mostaru, ali i u Grudama, prestonici mafijaške paradržavice "Herceg Bosne". To je ono što je nesporno utvrđeno operativnim radom organa bezbednosti dve države: SCG i Hrvatske; podaci su uzajamno razmenjeni\nPetnaest kandidata suočava se s devet prioriteta srpskog glasača\nPosle ubistava Slavka Ćuruvije i Milana Pantića, ubistvo Duška Jovanovića treće je ubistvo novinara u SCG u poslednjih pet godina. Međutim, ovaj atentat će verovatno imati veće političke posledice: već i sada je jasno da će Jovanovićevu smrt mnogi pokušati konkretno da iskoriste\nDa li je pod hitno izvedena "reforma reforme" u interesu dece, roditelja, nastavnika i društva\nSve do promene sastava delegacije Srbije u Skupštini državne zajednice početkom godine, Perišić je bio zaštićen poslaničkim imunitetom. U međuvremenu istekao je rok predviđen Ustavnom poveljom za donošenje zakona kojim se nadležnosti vojnog pravosuđa prenose na organe državne zajednice\nRepublička vlada je krajem aprila oformila međunarodnu komisiju. Prof. Branko Kovačević, predsednik komisije, kaže za "Vreme" da je posao pri kraju i da se izveštaj ovih dana piše\nAmerička kompanija US Stil kupila je 2000. železaru u Slovačkoj, a 2003. i u Srbiji. Početna situacija bila je slična, preovlađivali su finansijska nestabilnost i nesigurna budućnost. Trebalo je u Srbiji mnogo više napora, kapitala i vremena nego u Slovačkoj da se postrojenje dovede u stanje kakvo se želi


„Medijski lešinari kopaju po ranama“! Ministarstvo s gnušanjem o pisanju tabloida u „slučaju Monika“ - 09.01.2020, Sputnik Srbija\n„Medijski lešinari kopaju po ranama“! Ministarstvo s gnušanjem o pisanju tabloida u „slučaju Monika“\nMinistarstvo kulture i informisanja ocenilo je da naslovne strane pojedinih današnjih tabloida, a u vezi sa „slučajem Monika“, predstavljaju „dno medijskog... 09.01.2020, Sputnik Srbija\n12:53 09.01.2020 (Osveženo: 18:36 09.01.2020)\nMinistarstvo kulture i informisanja ocenilo je da naslovne strane pojedinih današnjih tabloida, a u vezi sa „slučajem Monika“, predstavljaju „dno medijskog nemorala i bestidnosti“.\nMinistarstvo je najavilo da će preduzeti sve mere iz svoje nadležnosti, kao i da očekuje brzu i odlučnu reakciju Javnog tužilaštva.\n„Ministarstvo kulture i informisanja sa najdubljim gnušanjem ocenjuje da su pređene sve granice neljudskog postupanja u odnosu na interese maloletnog lica i njegovih roditelja, koji su već previše patili da bi im neki medijski lešinari bez skrupula i protivno zakonu kopali po vrućim ranama. Ovo je tačka u kojoj društvo mora da bude jedinstveno i solidarno u osudi ovih medijskih zlodela, jer će u suprotnom preći u predcivilizacijsko stanje etičke otupelosti i nemorala“, navodi se u saopštenju.\nPojedini tabloidi u današnjem broju na naslovnim stranama donose izjave uhapšenog Ninoslava Jovanovića o tome kako je danima mučio otetu dvanaestogodišnju devojčicu.\nPredsednica Koordinacionog tela Vlade Srbije za rodnu ravnopravnost Zorana Mihajlović osudila je objavljivanje detalja o otmici i nasilju nad 12-godišnjom devojčicom u pojedinim dnevnim listovima, navodeći da je to „primer onoga što mediji ne treba da rade“.\nOna je pozvala medije da pomognu u borbi protiv nasilja, „a ne da ga produžavaju“.\n„Primeri današnjih naslovnih strana su primer onog što mediji ne treba da rade, jer objavljivanje detalja otmice i nasilja koje je pretrpela devojčica zapravo produžava nasilje nad njom i nakon što je devojčica pronađena, a njen otmičar uhapšen“, navela je potpredsednica Vlade Srbije, a saopšteno iz njenog kabineta.\nOcenila je da mediji „treba da budu partneri u borbi protiv nasilja, a ne da senzacionalizmom produžavaju nasilje nad žrtvom“.\n„Mediji mogu da budu važan partner u borbi protiv nasilja, ali to mogu biti samo ako šalju poruku da je svako nasilje nedopustivo, ali i da stanu u zaštitu žrtava, makar tako što će se uzdržati od objavljivanja tekstova i fotografija o pretrpljenom nasilju“, navela je Mihajlovićeva.\nUdruženje novinara Srbije (UNS) je osudilo današnje naslovne strane „Srpskog telegrafa“ i „Informera“ kojima se, objavljivanjem iskaza višestruko osuđivanog silovatelja Ninoslava Jovanovića, grubo krši dostojanstvo i privatnost maloletne žrtve, što je zabranjeno zakonom i novinarskim kodeksom.\nNa naslovnim stranama „Srpskog telegrafa“ i „Informera“ objavljen je iskaz koji je Jovanović dao policiji i tužilaštvu, a u kojem opisuje zlostavljanje svoje žrtve.\nNaslovne strane današnjih izdanja „Srpskog telegrafa“ i „Informera“, kao i tekst na portalu „alo.rs“, u kojima se prenose izjave uhapšenog otmičara dvanaestogodišnje devojčice, prelaze sve granice profesionalne etike i najgrublje krše prava deteta, upozorava poverenica za zaštitu ravnopravnosti Brankica Janković.\n„To može ostaviti dugoročno štetne posledice na njen razvoj i odrastanje, naročito u manjim sredinama gde dete ostaje obeleženo za ceo život“, upozorava poverenica u saopštenju koje je dostavila medijima.\nKako objašnjava, „objavljivanje detalja gnusnog zlodela ne predstavlja informaciju od javnog interesa niti novinarstvo, već zloupotrebu medijskog prostora i kršenje Kodeksa novinara Srbije“, navela je poverenica.\nOna je citirala deo iz Kodeksa novinara u kojem se navodi „da je novinar obavezan da poštuje privatnost, dostojanstvo i integritet ljudi o kojima izveštava, a posebno da štiti prava i dostojanstvo dece i žrtava zločina“.


Google gasi Android Things, smart home OS | PC Press\nGoogle gasi Android Things, smart home OS\n18. decembar 2020. Branislav Bubanja\nGoogle je objavio planove za napuštanje Android Things-a, ogoljene verzije Android-a, dizajniranog za pametne kućne uređaje. Ovaj OS nikad nije stekao neku veću popularnost i koristi ga veoma mali broj uređaja.\nNakon 5 godina projekat se gasi\nProjekat je započet 2015. godine, pod imenom Brillo, s ciljem da se napravi jednostavan operativni sistem za IoT uređaje. Godinu dana kasnije (2016.), Brillo je promenio ime u Android Things, a fokus je usmeren na proizvode kao što su pametni zvučnici, bezbednosne kamere i ruteri. S obzirom da je zasnovan na Android-u, Google se nadao da će ovaj OS biti poznat developerima i jednostavan za implementaciju u njihove uređaje.\nPrvi pametni zvučnici sa ovim OS-om pojavili su se 2018. godine i izgledalo je da postoji interesovanje na tržištu za njega. U februaru 2019. godine, Google je objavio da će se Android Things fokusirati samo na pametne zvučnike i displeje.\nSkoro dve godine nakon toga, pokazalo se da je projekat neuspešan, ili bar nedovoljno uspešan da bi bio nastavljen. Google je objavio da će od 5. januara 2021. godine prestati da prihvata nove uređaje, a za godinu dana, 5. januara 2022. godine, projekat će biti zauvek ugašen. Ovakav vremenski raspored je napravljen kako bi developeri imali dovoljno vremena da svoje uređaje pripreme za neki drugi operativan sistem.\nInteresantno je da se Google odlučio na ovaj potez u vreme kada pametni uređaji počinju da ozbiljno dobijaju na popularnosti, pa izgleda da je kompanija još jednom „istrčala pred rudu“ i utabala put, da bi drugi proizvođači „pokupili kajmak“.\nTagovi: Android, android things, brillo, gašenje projekta, Google, pametni zvučnici\n← Snapchat izdaje Bitmoji Paint\nHakerski napad na američka nuklearna postrojenja →


Rusija krši politički i pravni poredak | Autonomija\nRusija krši politički i pravni poredak\nEvropski lideri i američki predsjednik Barack Obama usvojili deklaraciju u kojoj se osuđuje ruska aneksija Krima\nU Briselu je večeras počeo dvodnevni neformalni skup lidera sedam najrazvijenijih zemalja svijeta, uglavnom posvećen zbivanjima u Ukrajini i odnosima sa Rusijom.\nEvropski lideri i američki predsjednik Barack Obama usvojili su u srijedu u Varšavi deklaraciju u kojoj se ističe da aneksija Krima predstavlja kršenje osnova političkog i pravnog poretka u Evropi.\n„Pamteći tragičnu historiju našeg kontinenta, uvjereni smo da aneksija Krima predstavlja kršenje političkog i pravnog poretka u Evropi i podriva funkcioniranje cijelog međunarodnog sistema“, kaže se u deklaraciji koja je pročitana na početku proslave 25. godišnjce pada komunizma u Poljskoj, koju su prenijeli poljski mediji.\nLideri su u deklaraciji poručili da se mir i sigurnost mogu postići dobrosusjedskim odnosima naroda i država na principima međunarodnog prava, naročito na poštivanju suvereniteta, teritorijalnog integriteta i političke nezavisnosti država.\nRanije u srijedu Obama se sastao u Varšavi s novoizabranim ukrajinskim predsjednikom Petrom Porošenkom, ocijenivši da su Ukrajinci napravili „mudar izbor“ kada su glasali za Porošenka da vodi zemlju u krizi.\nUkrajini pomoć od 23 miliona dolara\nObama je rekao da je s Porošenkom razgovarao o njegovim planovima uspostave mira, jačanja privrednog rasta i ukidanja energetske zavisnosti od Rusije, prenosi Hina.\n„Iz mojih današnjih razgovora s njim, jasno je da on razumije nade i težnje ukrajinskog naroda“, kazao je Obama novinarima nakon razgovora s Porošenkom.\n„Sjedinjene Američke Države su odlučne pomoći ukrajinskom narodu, ne samo sutra ili sljedeće sedmice, već u godinama koje dolaze“, rekao je Obama. „Istinski sam impresioniran njegovom [Porošenkovom] vizijom“, dodao je američki predsjednik.\nObama je, također, kazao da je razgovarano i o načinima na koje SAD može pomoći Ukrajini, posebno o mogućnostima obučavanja ukrajinskih policijskih i vojnih snaga, kako bi se smanjila strahovanja od moguće vojne intervencije Rusije.\nNakon razgovora, Bijela kuća je saopćila da je Obama odobrio dodatna 23 miliona dolara pomoći Ukrajini za odbrambene snage, uključujući i pet miliona dolara za „pancirnu odjeću, uređaje za noćno posmatranje te dodatnu komunikacijsku opremu“.\nBijela kuća je saopćila da ostala pomoć uključuje 300.000 gotovih obroka te finansiranje medicinske i vojne opreme.\nŠefovi država i vlada Sjedinjenih Američkih Država, Njemačke, Japana, Francuske, Velike Britanije, Kanade i Italije sastaju se prvi put u 30-godišnjoj historiji G7 u sjedištu Evropske unije.\nDomaćini dvodnevnog skupa su predsjednici Evropskog vijeća i Evropske komisije Herman Van Rompuy i Jose Manuel Barroso.\nOvaj put neće se odlučivati o novim sankcijama Rusiji zbog podrške separatistima u Ukrajini, potvrđeno je novinarima, već će se lideri fokusirati na to da Moskvu privole na politički dijalog s vlastima u Kijevu.\n„Za sada neće biti razgovora o dodatnim mjerama protiv Rusije, ali prijetnja sankcijama ostaje“, rekao je zvaničnik Evropskog vijeća, koji je želio ostati anoniman.\nNapomenuo je kako Rusija nije izbačena iz G7, već se sama isključila kršenjem međunarodnog prava u slučaju aneksije Krima i destabilizacije Ukrajine.\nRuski predsjednik Vladimir Putin će, ipak, imati priliku razgovarati s nekim učesnicima samita u petak, kada se u Francuskoj obilježava 70. godišnjica iskrcavanja savezničkih snaga u Normandiji.\nPutin je najavio da će doći na taj događaj, a za sada je potvrđeno kako će u Francuskoj imati bilateralne susrete s britanskim premijerom Davidom Cameronom i francuskim predsjednikom Francoisom Hollandeom.\nZamrznuto Janukovičevih 190 miliona dolara\nŠvicarska je zamrzla blizu 190 miliona dolara imovine na bankarskim računima svrgnutog ukrajinskog predsjednika Viktora Janukoviča i njegovih bliskih saradnika, saopćile su u srijedu vlasti te zemlje.\n„Na zahtjev švicarske vlade, do sada su zamrznute ukrajinske aktive vrijedne blizu 75 miliona dolara“, izjavio je šef Odjeljenja za međunarodno pravo pri švicarskom Ministarstvu vanjskih poslova Valentin Zellweger.\nU međuvremenu je švicarsko tužilaštvo saopćilo da je pokrenulo sedam krivičnih postupaka protiv nekolicine Ukrajinaca koji su sumnjiče za pranje novca, zbog čega je od svrgavanja Janukoviča u februaru, blokirano još gotovo 100 miliona franaka (blizu 112 miliona dolara), prenosi AFP.\nBern je 28. februara blokirao imovinu koja je pripadala Janukoviču i njegovim saradnicima, a to su istog dana uradili i Australija i Lihtenštajn.


Tadić: Pohvala ludosti ponovo vlada regionom | Autonomija\nTadić: Pohvala ludosti ponovo vlada regionom\n"Vučić svoj unutrašnji konflikt prenosi na čitavo društvo"\nBivši predsednik Srbije Boris Tadić ocenio je danas da vlasti u Beogradu i u Prištini „nastavljaju svakog dana da izriču nove pohvale ludosti“.\nTadić je u saopštenju ocenio da „režim Aleksandra Vučića ne učestvuje samo u kosovskoj predstavi već popunjava repertoar ludosti na nivou čitavog regiona“.\n„Tako prvo Srbija krene u razmenu nota sa Hrvatskom, a onda nabavlja polovne migove koji još nemaju ni komande, ni motore i čiji remont će Srbiju koštati 185 miliona evra, da bi potom Hrvatska kupovala polovne izraelske lovce bombardere, čime uništava svoje javne finansije“, naveo je Tadić.\nOn je ocenio da je najnovija scenografija „upotpunjena navežbavanjem patriotizma od strane Beograda i Prištine u Kosovskoj Mitrovici, akcijama bez ikakvog smisla u kojima kosovski specijalci nepotrebno razvlače Marka Đurića pred kamerama i razularenim građanima prištinskom ulicom i nakon toga upotrebom srpskog ratnog vazduhoplovstva u niskom letu iznad Preševa“.\n„Nije ni čudo što prisustvujemo ovakvim besmislenim i opasnim predstavama, kada na čelu države imamo čoveka koji na sve to tvrdi da je bivša vlast odgovorna za predaju naših nacionalnih interesa na Kosovu, iako je ta predaja očigledno izvršena i legalizovana tokom mandata ove vlasti“, naveo je bivši predsednik Srbije, sada predsednik Socijaldemokratske stranke.\nPo njegovim rečima, te predstave imaju za cilj da „se prikrije istina da je Briselskim sporazumom ova vlast prihvatila pravni sistem nezavisnog Kosova na čitavoj teritoriji pokrajine, a da za to nismo dobili čak ni nevladinu organizaciju, odnosno ZSO“.\n„Izgleda da umesto razvoja uspešnog unutrašnjeg dijaloga, Vučić svoj unutrašnji konflikt prenosi na čitavo društvo„, naveo je Tadić i ponovo pozvao predsednika Srbije da „uvrede, neistine i optužbe“ na njegov račun ponovi pred građanima Srbije na javnom servisu u televizijskom duelu.


Planirano povećanje putarine u Austriji - Pluton Logistics\n13/12/2018 12/12/2018 marko putarina, putarina Austrija, putarina u Austriji\nPortal trans.INFO preneo je vest da je austrijsko nadležno ministarstvo predložilo povećanje putarine u Austriji u 2019. godini. Predloženo povećanje je rezultat usaglašavanja sa stopom inflacije od 2,2 odsto i po prvi put će se odnositi i na vozila kategorije Euro VI.\nPrema predlogu, povećanja će iznositi 6,2 procenta za vozila kategorije Euro VI sa 2 ili 3 osovine, odnosno 5,3 procenata za vozila kategorije Euro VI sa 4 osovine. Za vozila ostalih kategorija, predloženo je povećanje cene putarine za 2,2 procenta.\nAustrijski prevoznici izražavaju negodovanje zbog planova za povećanje cene putarine pre svega zbog činjenice da austrijska vlada promoviše obnovu voznih parkova kroz zamenu vozila nižih kategorija vozilima kategorije Euro VI a istovremeno predlaže veće povećanje cene putarine za ova vozila nego za vozila nižih kategorija.\nIz austrijske Privredne komore najavljuje da će se, ako diskusije i argumenti prevoznika ne budu dali rezultat, obratiti Evropskoj komisiji i, ako bude potrebno, Evropskom sudu.\n← Ponovo oglašena prodaja Luke Novi Sad po duplo nižoj ceni\nIveco i Scania u konzorcijumu za širenje LNG-a →


Nova organizacija rada NALED-a tokom trajanja COVID-19\nZbog novonastale situacije povodom pojave COVID-19 u Srbiji, a u cilju zaštite zdravlja naših članova, partnera i zaposlenih, rukovodstvo NALED-a donelo odluku o privremenoj reorganizaciji rada.\nZbog novonastale situacije povodom pojave COVID-19 u Srbiji, a u cilju zaštite zdravlja naših članova, partnera i zaposlenih, rukovodstvo NALED-a donelo odluku o privremenoj reorganizaciji rada udruženja i Izvršne kancelarije u skladu sa preporukama Vlade Srbije i Svetske zdravstvene organizacije.\nZa sada je doneta odluka da se sve konferencije i obuke koje su planirane u narednih mesec dana odlože ili organizuju na drugačiji način – bez prisustva publike (online), o čemu ćemo vas blagovremeno obavestiti. Pre svega, reč je o sledećim događajima:\nKonferencija za medije povodom predstavljanja rezultata istraživanja građana o sivoj ekonomiji u Srbiji\nV Godišnja konferencija Vlade i privrede o suzbijanju sive ekonomije\nObuke za službenike Republičkog geodetskog zavoda o primeni novog informacionog sistema za upis nepokretnosti u katastar\nObuke za lokalne samouprave i privredu o korišćenju novog portala i sistema za javne nabavke\nRadionice za početnike u poslovanju „Startuj legalno“\nXIV Godišnja skupština NALED-a\nNALED će nastojati da nastavi sa realizacijom svih važnih aktivnosti i započetih projekata usmerenih na unapređenje poslovnog okruženja i podsticanje lokalnog ekonomskog razvoja, kao i da se uključi u iznalaženje mogućih rešenja za prevazilaženje problema koje u društvu i ekonomiji izaziva pojava COVID-19, uz konsultacije sa privredom, lokalnim samoupravama i organizacijama civilnog društva okupljenim u članstvu, i kroz dijalog sa našim partnerima iz međunardne zajednice i Vlade Srbije.\nNadamo se da će odgovorne reakcije svih građana i organizacija, i naši zajednički napori pozitivno uticati na prevenciju daljeg širenja COVID-19 i brzi oporavak privrede.\nU cilju očuvanja radnih mesta, kontinuiteta poslovanja...Pročitaj više


Poreske prijave za takse obavezno podnijeti elektronski | Banjaluka.net\nPoreske prijave za takse obavezno podnijeti elektronski\nPoreska uprava Republike Srpske je, sa ciljem jačanja usluga poreskim obveznicima i pojednostavljenja procedura, uvela novu mogućnost a to je elektronsko podnošenje poreskih prijava za posebnu republičku taksu, komunalnu taksu i boravišnu taksu.\nOva nova usluga uvedena je 11. marta i za sada je ostavljena mogućnost dobrovoljne prijave, ali će od 20. marta ove godine elektronsko podnošenje poreskih prijava za posebnu republičku taksu, komunalnu taksu i boravišnu taksu biti obavezno.\n“S tim u vezi, obavještavamo poreske obveznike da je stavljanjem u funkciju ove nove usluge počela i registracija korisnika sistema-fizičkih lica, koja su od strane poreskog obveznika ovlašćena za podnošenje poreskih prijava. Sve potrebne informacije o postupku registracije i načinu popunjavanja prijava mogu naći na internet stranici Poreske uprave RS www.poreskaupravars.org, u rubrici Aktuelnosti.\nInače, predstavnici Poreske uprave Republike Srpske su početkom marta ove godine širom Republike Srpske održali niz obuka poreskih obveznika za elektronsko podnošenje poreskih prijava za posebnu republičku taksu, komunalnu taksu i boravišnu taksu. Ova aktivnost je organizovana u saradnji sa Privrednom komorom Republike Srpske, a cilj je bio da se poreskim obveznicima pomogne da što lakše i jednostavnije podnesu ove poreske prijave elektronskim putem.\nPoreska uprava Republike Srpske je u posljednjih nekoliko godina učinila mnogo na polju pružanja elektronskih usluga poreskim obveznicima. Razvijene su brojne elektronske usluge za poreske obveznike, ali će Poreska uprava RS u narednom periodu nastaviti tim putem razvoja elektronskih servisa Poreske uprave RS kao i težiti podsticanju poreskih obveznika da ih aktivno koriste. S tim u vezi, Poreska uprava RS će nastojati da iskoristi brz razvoj informacionih tehnologija da ostvari svoje ciljeve u pogledu elektronskih usluga i smanji\ntroškove ispunjenja poreskih obaveza poreskim obveznicima, te da smanji troškove poslovanja Poreske uprave RS, kao i da poresku administraciju učini što efikasnijom.\nIz tog razloga, opredjeljenje Poreske uprave RS za naredni period je da omoguće podnošenje svih poreskih prijava elektronskim putem, da omoguće registraciju poreskih obveznika i obveznika doprinosa elektronskim putem, ali i da završe razvoj funkcionalnosti e-sandučeta, te da konstantno ispitujemo potrebe poreskih obveznika kako bi kreirali nove elektronske usluge”, navodi se u saopštenju.


Ministar Momirović najavio nove investicije u infrastrukturu u Sandžaku - IndeksOnline.rs\nNaslovna Društvo Ministar Momirović najavio nove investicije u infrastrukturu u Sandžaku\nMinistar Momirović najavio nove investicije u infrastrukturu u Sandžaku\nNOVI PAZAR – U Sandžaku će se u narednom periodu realizovati značajni infrastrukturni projekti koje će sprovesti Vlada Repubilke Srbije u partnerstvu sa institucijama Republike Turske i lokalnim samoupravama. O tome su danas sa rukovodstvima sandžačkih opština razgovarali, ministar građevinarstva, saobraćaja i infrastrukture Vlade Srbije, Tomislav Momirović i državni sekretar u tom ministarstvu, Enes Buhići ambasador Republike Turske u Srbiji, Hami Aksoy, generalni konzul Turske u Novom Pazaru, Bašar Bašol\nProjekat rekonstrukcije puta od Novog Pazara do Tutina u dužini od oko 23 kilometra vredan je 24 miliona evra. Sredstva su obezbeđena kreditom Republike Turske. Dogovor oko tog važnog projekta postigli su predsednici Republike Turske Recep Tayyip Erdogan i Srbije Aleksandar Vučić. Ugovor između Vlade Srbije i turske kompanije Tasyapi potpisan je 29. oktobra 2018. godine.\nPrethodni tekstU Srbiji 330 novih slučajeva korone, umrlo 11 osoba\nSledeći tekstSavet za bezbednost Novog Pazara: Bezbednosna situacija u gradu povoljna


Održana radionica u okviru projekta „Odvojeno sakupljanje otpada je moja odluka“ | Energetski portal Srbije\nOdržana radionica u okviru projekta „Odvojeno sakupljanje otpada je moja odluka“\n04.09. 2017 Region | Upravljanje otpadom\nU Plužinama u Crnoj Gori prošle nedelje je održana radionica u okviru projekta „Odvojeno sakupljanje otpada je moja odluka“.\nU saopštenju Ministarstva održivog razvoja i turizma Crne Gore navodi se da je ova informativno-edukativna radionica održana sa ciljem predstavljanja novog načina odlaganja otpada. Radionici su prisustvovali predstavnici Ministarstva održivog razvoja i turizma, Opštine Plužine, Komunalnog preduzeća iz Plužina i Opštine Berane, ali i građani u čijim domaćinstvima će biti izveden praktični deo projekta, zatim zainteresovani građani, kao i učenici iz Obrazovnog centra Plužine.\nGlavni administrator opštine Plužine gospodin Vladimir Knežević saopštio je da Opština ima kvalitetnu saradnju sa MORiT-om u oblasti upravljanja otpadom. On je naveo da je ova opština donela Lokalni plan upravljanja komunalnim otpadom i da je u toku procedura na izradi Odluke o načinu odvojenog sakupljanja komunalnog otpada, kojim će se bliže definisati prava i obaveze stanovništva i davaoca komunalnih usluga na polju sakupljanja komunalnog otpada. Time će se, kako je kazao, dati značajan doprinos uspostavljanju sistema „primarne reciklaže“ u Crnoj Gori.\nPredstavnik MORiT-a gospođa Branka Milašinović iskazala je posebno zadovoljstvo zbog prisustva učenika Obrazovnog centra i izrazila očekivanje da će škola u saradnji sa Opštinom organizovati ogledne časove sa tematikom upravljanja otpadom. Kako je istakla, Plužine će donošenjem odluke o odvojenom sakupljanju komunalnog otpada zaokružiti pravne pretpostavke za realizaciju „primarne reciklaže“. Milašinović je navela da je posebni kvalitet radionice predstavljala intenzivna interakcija sa prisutnim građanima.\nŠef Odjeljenja za zaštitu životne sredine Opštine Berane i članica Radne grupe za pristupanje Crne Gore u EU gospođa Rita Barjaktarović održala je prezentaciju na temu pristupanja i predstavila podatke o aktivnostima koje Crna Gora treba da ispuni tokom pretpristupnog perioda.\nNakon završetka radionice, predstavnici Ministarstva, zajedno sa predstavnicima opštine obišli su domaćinstva u kojima se izvodi praktični deo projekta.\nProjekat „Odvojeno sakupljanje otpada je moja odluka“ realizuje MORiT u saradnji sa Opštinom Plužine. Resorno Ministarstvo obezbedilo je 50 kanti za sakupljanje komunalnog otpada koje su podeljene domaćinstvima, a ovim projektom obuhvaćene su i opštine Cetinje, Kolašin, Plav, Šavnik, Petnjica i Gusinje.\nLokalni plan upravljanja komunalnim otpadom\nOdvojeno sakupljanje otpada je moja odluka


Kreativni centar: Kejti Abi - Ja volim banane - Dan u Beogradu\nNaslovna » BG svaštara » Književnost » Kreativni centar: Kejti Abi – Ja volim banane\nKreativni centar: Kejti Abi - Ja volim banane\nKreativni centar: Kejti Abi – Ja volim banane\nNeko drugi 26. april 2021. Književnost Postavite komentar\nSlikovnica Kejti Abi „Ja volim banane“ u izdanju Kreativnog centra poziva najmlađe da odaberu omiljenu hranu i smisle način na koji će uživati u njoj.\nNa dvanaest prelepo ilustrovanih duplih strana mališani će uočiti mnoštvo životinja kojima je lepo dok jedu banane, supu, kobasice, sladoled, povrće, špagete i još mnogo toga. Od sendviča i kolača do voća i povrća – deca će rado prelistavati ovu knjigu i na njenim stranicama uočiće mnoga ukusna jela.\nStranice sa sladoledom verovatno će im biti omiljene, a iznenadiće ih prelivi koje su životinje odabrale za palačinke.\nMali čitaoci ove knjige zabaviće se u potrazi za ježićem koji se krije na mnogim stranama, a videće i simpatičnog majmuna koji ne želi da jede ono što mu je ponuđeno, već je uvek više zainteresovan za hranu predstavljenu na sledećoj strani.\nSlikovnica „Ja volim banane“ puna je zanimljivih detalja koji podstiču na razgovor, pa bi zato bilo dobro da je roditelji čitaju zajedno s decom.\nOva knjiga pruža mnogo mogućnosti za rano učenje jer su deca pozvana da broje, da prepoznaju boje, uočavaju bezbroj detalja i samostalno biraju hranu koja im se najviše sviđa.\nU oblačićima pored životinja pojavljuju se mnoga šaljiva pitanja, poruke i uzvici oduševljenja. Uz raznobojne ilustracije i duhovite komentare deca će lakše zavoleti raznovrsnu hranu. Ma ovu knjigu će „slistiti“ sa uživanjem!\nTagovibg svaštara kejti abi knjige knjige za decu književnost kreativni centar slikovnice\nPrethodni Vremenska prognoza, 26-30. april 2021.\nSledeći Vaskršnji humanitarni i kreativni bazar na Zvezdari


EU od Rusije očekuje podršku izborima | Evropa | DW | 12.05.2014\n„Referendum“ na istoku Ukrajine je nelegalan, ponavljaju iz Evropske unije. Šefovi diplomatija EU podržavaju izbore zakazane za 25. maj i pozivaju Moskvu da učini isto. U suprotnom, Brisel preti novim sankcijama.\nSavet ministara EU, sa današnjeg sastanka u Briselu, još jednom je dao punu podršku jedinstvu, suverenitetu, nezavisnosti i teritorijalnom integritetu Ukrajine i pozvao Rusiju da „učini isto“.\n„EU je uznemirena zbog daljih nastojanja pro ruskih separatista da destabilizuju istočnu i južnu Ukrajinu. Nastavak nasilja, okupiranje državnih zgrada, ubistva i kršenje medijskih sloboda od strane naoružanih nelegalnih grupa su neprihvatljivi i moraju odmah da presatnu. EU neće priznati jučerašnje niti bilo koje buduće nelegalne i nelegitime „referendume“, stoji u ministarskom saopštenju.\nIz Brisela je još jednom upućena podrška Ženevskom dogovoru o početnim koracima za deeskalaciju situacije i povratak bezbednosti za sve građane Ukrajine. Savet ministra pozvao je Rusiju da ispuni svoj deo obaveza iz Ženeve. Istvremeno, EU je ponovila zahtev Moskvi da povuče svoje trupe sa ukrajinske granice, kao i odluku o upotrebi vojne sile na teritoriji Ukrajine. Pozvavši sve strane da se „uzdrže od nasilja“, Savet ministara je i podržao „odmereni pristup“ ukrajinskih vlasti u cilju uspostavljanja reda i zakona. Brisel je i ovom prilikom pozvao Kijev da da se, u kontaktu sa svim regionima, i uz poštovanje prava manjina, angažuje u "nacionalnom dijalogu" i reformi ustava.\nZbog izostanka smirivanja situacije, Savet ministra je odlučio da proširi listu osoba kojima je zabranjeno putovanje u EU i čija je imovina na teritoriji Unije zamrznuta. Na već postojeću listu od 48 osoba, EU dodala je još 13 imena i, po prvi put, dve krimske komapnije, za koje je procenjeno da su profitirale od „nelegalne ankesije Krima“.\nEvropska unija već je kao nelegalne označila „referendume“ o nezavisnosti regiona Donjecka i Luganska koji su se održali tokom vikenda. Iz kabineta šefice diplomatije EU ocenjeno je da su „tzv. referendumi održani bez demokratskog legitimiteta, a da je njihova organizacija suprotna Ženevskom dogovoru o smirivanju napetosti“.\n„Ovaj pokušaj referenduma ima nula odsto verodostojnosti“, izjavio je britanski šef diplomatije Vilijam Hejg, dolazeći na Savet ministra: „U očima sveta on je po svim standardima nelegalan – počev od objektivnosti, preko transparentnosti, organizacije… Čak i oni koji su ga organizovali nisu se trudili da bar izgleda kao da poštuju neke standarde“, dodao je Hejg.\nMinistri spoljnih poslova Nemačke Štajnmajer i Velike Britanije Hejg na sastanku u Briselu\nIzbori 25. maja ispit za Kijev i Moskvu\nIstovremeno, iz Brisela se poziva na što bolje organizovanje predsedničkih izbora u Ukrajini zakazanih za 25 maj. „Želimo da vidimo demokratski izabranog predsednika Ukrajine“, poručila je visoka predstavnica EU Ketrin Ešton. „To je vitalno za budućnost i nadam se da će svi raditi u cilju održavanja što kvalitetnijih izbora.“\nIako iz Brisela pozivaju vlasti u Kijevu da rade na što boljoj organizaciji predstojećih izbora i uključivanju u politički dijalog predstavnika svih zajednica, pogotovo onih sa istoka zemlje, Evropska unija smatra da je Moskva posebno odgovorna kada su u pitanju izbori 25. maja. U zavisnosti od ruskog pristupa tim izborima, EU će odlučivati o uvođenju treće faze širokih ekonomskih sankcija Ruskoj Federaciji.\n„Putin je rekao dve stvari: prvo, da bi referendum o nezavisnosti trebalo da se odloži, što se nije desilo, a zatim i da će povući ruske trupe sa granice, što se takođe nije dogodilo. Videli smo u istočnoj Ukrajini i bliske saradnike Moskve kako se angažuju na tzv. referendumu. Poslednjih meseci naučili smo da Moskvu treba posmatrati kroz postupke više nego kroz reči“, poručio je šef diplomatije Švedske Karl Bilt.\nBrisel je takođe proširio za još 13 osoba listu onih kojima je zbog podrivanja suvereniteta i teritorijalnog integriteta Ukrajine zamrznuta imovina i zabranjen ulazak u Evropsku uniju. Istovremeno, zemlje-članice kažu da su „u intenzivnim pripremama“ i za moguću treću fazu ekonomskih sankcija „ukoliko to situacija bude zahtevala.“\nEšton: Želimo da 25. maja vidimo demokratski izabranog predsednika Ukrajine\nDa li je moguć nacionalni dijalog u Ukrajini?\nEvropski šefovi diplomatija ponovili su pred početak sastanka da im je prvenstvena želja da pomognu Ukrajini da razvije demokratiju, sačuva teritorijalni integritet i reformiše ekonomiju. U tom cilju, iz Brisela je još jednom pozvano na trenutni prekid „haosa i krvoprolića“ na istoku Ukrajine.\nSavetu ministra prisustvovao je i predsedavajući OEBS-a Didije Burkhalter. On je predstavio osnovne tačke na kojima misija OEBS-a radi u Ukrajini: „Na prvom mestu naše operacije jeste sama Ukrajina. Radimo zajedno sa Ukrajinom kako bismo našli rešenje za pomoć celoj zemlji i celom narodu da ispiše svoju budućnost.“\nPredsedavajući OEBS-a kaže da je trenutno najveći izazov vreme i da se već prave prvi koraci u organizovanju „nacionalnog dijaloga“, koji bi trebalo da bude podržan od potpisnica Ženevskog dogovora (EU, SAD, Ukrajina, Ruska Federacija): „Ako želimo da uspemo moramo da okupimo sve aktere. Tu je odnos sa Ruskom Federacijom prevashodno važan. Mi razumemo da je za njih važno da se glas ljudi sa istoka Ukrajine koji drugačije misle čuje u tom nacionalnom dijalogu.“\nBurkhalter je posebno naglasio važnost pozicije Moskve koja govori o „poštovanju, ali ne i priznavanju“ rezultata izjašnjavanja održanog tokom vikenda u Donjecku i Lugansku: „To predstavlja signal za mogući konsenzus u nacionalnom dijalogu.“\nPovezani sadržaji Evropa, Rusija, Ukrajina, Referendum\nKljučne reči Ukrajina, EU, ministri EU, referendum, Moskva, OEBS, izbori\nTrajni link https://p.dw.com/p/1ByHQ\nRusija – „uvek dobar neprijatelj“ 27.03.2018\n„Neko protera jednog, neko dvoje, ali niko više od četvoro ruskih diplomata. Svi učestvuju u akciji, pokazuju solidarnost sa Britancima, ali niko neće da se baš totalno zaigra sa Rusijom“, komentarišu nemački mediji.\n„Rusija ne podstiče Dodika, ali ga podržava“ 24.09.2016\nRusija se ne protivi širenju EU na Zapadnom Balkanu, ali priča sa širenjem NATO je nešto drugo, ocenjuje za DW politikolog dr Igor Peličijari. Moskva ne inicira postupke Republike Srpske, ali je podržava.


Prva Nintendo aplikacija ruši sve rekorde – Android Market\nPrva Nintendo aplikacija ruši sve rekorde\nMarch 21, 2016 - by android - Leave a Comment\nMiitomo, prva Nintendo aplikacija namenjena pametnim telefonima, postala je neverovatno veliki hit za samo nekoliko dana, a u Japanu se trenutno nalazi na samom vrhu top lista najboljih iOS aplikacija.\nNintendo je bio jasan od samog početka, kada je objavio da pametni telefoni neće biti samo još jedna platforma za kompanijinu liniju video igara.\nIako su svi mislili da će prva Nintendo aplikacija biti video igra, kompanija je iznenadila korisnike kada je predstavila aplikaciju za dopisivanje.\nSvi koji koriste aplikaciju najpre treba da dizajniratu svoj Mii avatar putem kojeg se šalju poruke. Sama aplikacija je besplatna, ali postoje opcije poput virtualne odeće za avatar koje se dodatno naplaćuju.\nIako su se pojedini korisnici razočarali, interes za aplikaciju i dalje je prilično velik. Na zvaničnom Twitter profilu otkrivena je informacija da je aplikaciju za samo 3 dana preuzelo više od 100 miliona korisnika.\nBrojka je čak i impresivnija ako znate da je aplikacija trenutno dostupna samo u Japanu, no i to bi se uskoro moglo promijeniti, budući da je aplikacija privukla dosta pažnje.\nPretpostavlja se da kompanija neće propustiti priliku da Miitomo plasira i na drugim tržištima na kojima su popularni i ostali njeni proizvodi.\nNiste jedini: Novi iOS 11 je mnogima usporio telef...\nPrevious Article Zašto su igre Pasijans i Minolovac na skoro svakom Windowsu?\nNext Article OVO JE 10 PROMENA KOJE FEJSBUK SPREMA: Da li ste spremni za inovacije?


— Glavni meni —Home Proizvodi i usluge\t– Sistemi aluminijumskih profila\t– – Prozori i vrata\t– – – LINEAL serija\t– – – – LINEAL aluminijum – – – – LINEAL BLOCK aluminijum – – – – LINEAL aluminijum-drvo – – – SLIDE serija – – – TMH45 & TMHL30 hladna serija – – – INTERIO P29 – – – SUNPRO G45 sistem aluminijumskih grilja – – – TMB 78 sigurnosni sistemi – – – ECOL sistem za restauraciju – – Ostakljene fasade\t– – – Aluminik CS 55 ostakljene fasade – – – UNIT 65 element fasada – – Ventilisane fasade\t– – – VENT kasetni – – – VENT panelni sistemi – – – TMTP – – Sistemi podkonstrukcija SOLAR – – Profili opšte namene\t– – – Standardni profili – – – Trgovački profili – – – Industrijski profili – Kompozitni paneli\t– – Larson – – Larcore – – Signi – – CNC obrada – – ALU BENDER-Zatvaranje ivica panela – Gotovi proizvodi – Usluge\t– – Uslužna ekstruzija – – Plastifikacija – – CNC obrada kompozitnih panela – – Rolovanje – – Savijanje aluminijumskih i čeličnih profila Katalozi Kompanija\t– O nama – Tehnologija – Sistem kvaliteta – Novosti – Reference – Partneri – Finansijski izveštaji – Karijera Kontakt Serbian\t– English – Russian\nLarcore® kompozitni paneli\nRazvojni tim Alucoil-a je zbog sve većih zahteva tržišta Evrope, a i šire, razvio novi brend kompozitnog panela pod imenom Larcore®A2. Ti novi zahtevi su se odnosili na nekoliko osobina aluminijumskih kompozitnih panela, koje je trebalo unaprediti, a izuzetni rezultati su postignuti na poljima: vatrootpornosti, većih dimenzija panela, krutosti, a ipak lakoće samih panela i njihove obrade i montaže, nisu toksični, reciklabilni su, dobri su izolatori što ih svrstava u grupu materijala sa visokim stepenom energetske efikasnosti. Zbog pomenutih izuzetnih svojstava, Larcore ®A2 je našao svoju primenu ne samo u arhitekturi/građevinarstvu, već i u transpornoj industriji.\nLarcore®A2, unapređeni panel novije generacije, koristi sve već istaknute prednosti Larson-a: atraktivan kolorit, moderan dizajn, fenomenalne i maštovite završne obrade, laku obradu.\nOvi paneli se proizvode procesom kontinuirane koekstruzije , a njihov primarni sastav čine dva lima i saćasta ispuna od primarnog aluminijuma (nije recikliran), koja je vezivnim sredstvima povezana sa gornjim i donjim limom.\nDostupni su u debljinama od 5,5 – 40mm, mada se za potrebe oblaganja fasada najčešće koriste Larcore paneli u debljini 8-14mm, a maksimalna širina ide i do 2m i dužina do 9m. U građevinarstvu su svoju primenu, osim kao ventilisane fasade našli i u podnim i plafonskim oblogama, ,,čistim sobama“ i svuda gde je potrebno postići savršeno ravnu površinu sa brzom i maksimalno olakšanom montažom.\nKako je već pomenuto, odlikuju se izuzetnom krutošću i lakoćom i zbog toga, pored primene u građevinarstvu, nalaze primenu i u brodskoj, avio i železničkoj industriji, za čije potrebe se proizvode i u dužinama čak i do 14m.\nSaćasti aluminijumski sloj je Larcore-u obezbedio cenjeno mesto u kategorizaciji proizvoda prema vatro-otpornosti, te je ovaj panel u klasi A2-s1,d0 u skladu sa evropskim standardom EN 13501, što je potvrđeno ispitivanjem i dobijenim atestima u velikom broju cenjenih sertifikacionih kuća u Evropi i svetu.\nUz odabir Larcore® A2 panela za fasadu, Tehnomarket će pružiti mogućnost obrade na svojim CNC i rolo mašinama, a i dati Vam tehničko-savetodavnu podršku vezanu za izbor sistema Tehnomarket VENT, koji će biti adekvatan za Vaš objekat.


Izetbegović primio delegaciju Vlade njemačke pokrajine Baden-Württemberg\n20/04/2018 20/04/2018 adminOstavite komentar na Izetbegović primio delegaciju Vlade njemačke pokrajine Baden-Württemberg\nPredsjedavajući Predsjedništva Bosne i Hercegovine Bakir Izetbegović primio je danas delegaciju Vlade njemačke Savezne pokrajine Baden-Württemberg, predvođenu predsjednikom Winfriedom Kretschmannom.\nIzetbegović je naglasio tradicionalno dobre i prijateljske odnose Bosne i Hercegovine sa S.R. Njemačkom, te iskazao uvjerenje da će ova posjeta doprinijeti značajnijem proširenju saradnje, posebno u oblasti ekonomije i obrazovanja.\nKretschmann je informisao predsjedavajućeg Predsjedništva BiH da se u njegovoj delegaciji nalazi veliki broj privrednika, predstavnika obrazovnih institucija, kao i predstavnika civilnog društva koji dolaze sa namjerom da doprinesu intenziviranju odnosa između Bosne i Hercegovine i pokrajine Baden-Württemberg.\nRečeno je da vlasnici kompanija iz ove pokrajine imaju namjeru da investiraju u Bosni i Hercegovini, te da je neophodno raditi na jačanju vladavine prava, transparentnosti i uklanjanju birokratskih prepreka za realizaciju ovih investicija. Također se razgovaralo o sistemu dualnog obrazovanja u Njemačkoj i njegovoj mogućoj primjeni u stručnom obrazovanju radne snage u Bosni i Hercegovini, uz ekspertnu podršku njemačkih partnera.\nTokom sastanka govorilo se i o Strategiji dunavske regije i mogućnosti da se Bosna i Hercegovina uključi u realizaciju projekata unutar te strategije – saopćeno je iz Predsjedništva BiH.\nOznačeno Baden-WürttembergBakir IzetbegovićNjemačkaPredsjedništvo BiHWinfried Kretschmann\nČović oštro reagovao zbog Ugovora s Islamskom zajednicom\nNakon Vučića i Erdogan proglašen počasnim građaninom Novog Pazara\nNEZAPAMĆEN SKANDAL U SARAJEVU Ni sadaka nije za nas…\nŽeljko Komšić poslao fantastičnu poruku borcima\nVažna obavijest iz KUD Sevdah Oberentfelden\n11/10/2017 10/10/2017 admin


Novi model za TENT i Kolubaru B – Nadlanu.com\nNovi model za TENT i Kolubaru B\nBEOGRAD, 6. aprila 2011. (Beta) - Državni sekretar za energetiku Srbije Dušan Mrakić najavio je u sredu da će Ministarstvo za infrastrukturu i energetiku predložiti novi model za gradnju termoelektrana ako ponovo budu odloženi postojeći tenderi.\nMrakić je na skupu "Mogućnosti za energetski biznis u regionu Balkana" kazao da je reč o tenderima za pronalaženje strateških partnera za gradnju termoelektrane "Kolubara B" sa dva bloka po 300 megavata i termoelektrane "Nikola Tesla B3" (TENT) snage 700 megavata.\nKako je agenciji Beta rečeno u Ministarstvu za infrastrukturu i energetiku, novi model realizacije tih projekata bio bi sličan angažmanu sa Kinezima za investiciju u termoelektrani "Kostolac". To bi podrazumevalo da Elektroprivreda Srbije (EPS) uzme povoljan kredit koji bi se kasnije isplatio prodajom struje.\nMrakić je na skupu o energetici rekao i da se neće menjati strateško opredeljenje Vlade Srbije da EPS ostane u državnom vlasništvu.


Rukomet - Šesnaesti poraz rukometaša Dinama\nŠesnaesti poraz rukometaša Dinama\nNapisano u kategoriji Rukomet, 18 marta, 2012\nU Hali sportova na Strelištu rukometaši Dinama zabeležili su novi, šesnaesti poraz u sezoni, u okviru 21.kola Superlige Srbije. Rukometaši Jugovića iz Kaća zasluženo su odneli čitav plen iz Pančeva nakon pobede rezultatom 31:26, na poluvremenu 14:13. Još jednom u ovoj sezoni publika je u Hali sportova videla meč i igru nalik ostalima koje Dinamo pruža na svom terenu.\nPreko borbene i čvrste igre u odbrani, brzih i raznovrsnih akcija u napadu, do nepotrebnih isključenja, srljanja i statičnih i bezidejnih napada. Sve to je pratila i rezultatska klackalica u kojoj je Dinamo ima prednost od 3 gola, da bi je zatim olako ispustio. Ovakva igra imala je već viđen epilog, veoma lošu igru u poslednjih 10 minuta meča i novi poraz Dinama. Rukometaši Jugovića iskusno su iskoristili poslovično loš period u igri Dinama da bi došli do ubedljivog trijumfa.\nNajefikasniji igrač utakice bio je igrač Jugovića Nemanja Sudžum, koji je postigao 9 pogodaka. Dinamo se sa devet osvojenih bodova nalazi na pretposlednjem mestu na tabeli sa skorom od četiri pobede, 16 poraza i jednog remija. U 22.kolu Dinamo se sastaje sa poslednjeplasiranim Obilićem u Beogradu.


Minja Ćirić drugi na regionalnom takmičenju iz geografije | Savremena gimnazijaSavremena gimnazija\nApril 28, 2021 Comments Off on Minja Ćirić drugi na regionalnom takmičenju iz geografije\nMinja Ćirić, učenik trećeg razreda, učestvovao je na regionalnom takmičenju iz geografije, održanom u nedelju, 11. aprila.\nU konkurenciji je bilo preko 160 učenika iz srednjih škola širom Srbije. Minja je postigao odličan rezultat i plasirao se na republički nivo, treću godinu zaredom. U ukupnom plasmanu osvojio je drugo mesto.\nSredinom maja Minju očekuje trodnevno nadmetanje na poslednjem nivou takmičenja, gde se očekuje da svi učesnici prikažu znanje iz opšte kulture, terenskog rada, kao i geografske veštine.\nGeografija je mnogo više od poznavanja činjenica i podataka, a mi smo ponosni na Minju, koji to dokazuje plasmanima na takmičenjima iz geografije.


NBA: Јokić se vratio na teren i zaustavio Dončića i Marjanovića – Televizija srpske dijaspore\nKošarkaši Denvera su nadigrali Dalas sa 106:95, a predvodio ih je Nikola Јokić, koji se uspešno vratio u igru posle povrede u prošloj utakmici. Iako nije bio uobičajeno efikasan, meč je završio sa dvostrukim dvocifrenim učinkom.\nЈokićev povratak na teren je očigledno mnogo značio timu, koji je uspeo da u trećoj četvrtini prelomi utakmicu i u finišu dođe do pobede.\nIako nije bio najefikasniji igrač u timu, Nikola Јokić je meč završio sa 11 postignutih poena, uz 16 skokova i osam asistencija, za nešto više od 25 minuta igre.\nVerovatno bi postigao i više, ali je zbog ubedljive prednosti trener Majkl Meloun u poslednjoj četvrtini meča odlučio da odmori startere.\nTim Denvera je od samog starta preuzeo inicijativu i poveo, a Dalas nikako nije uspevao da pruži adekvatan otpor, pa se potom samo postavljalo pitanje s kojom razlikom će dobiti meč.\nListu strelaca u pobedničkom timu je predvodio Vil Barton sa 17 poena, a sledio ga je Džef Grin sa 14, kom je ovo bila partija sezone. Aron Gordon je imao 13 poena i pet skokova, a Јokić je bio tek peti na listi strelaca.\nIako je bio najefikasniji u poraženom timu, Luku Dončića sinoć nije hteo šut, pa je postigao 16 poena (izuzetno loš procenat šuta – iz igre 6/18), uz šest skokova, četiri asistencije i dve ukradene lopte.\nToronto – Orlando 110:109\nBruklin – Indijana 105:98\nMajami – Šarlot 114:99\nNju Orleans – Sakramento 109:113\nDenver – Dalas 106:95\nPortland – LA Klipersi 111:92\nLA Lejkers – Klivlend 113:101\nBobana MarjanovićaLuku Dončićana terennba liganikola jokicvratio sezaustavio\nRekovac kaže NE litijumu


Stranka Slobode i pravde postavlja pitanja gradonačelniku Milenkoviću - JuGmedia\nVranjski odbor Stranke slobode i pravde je na svom poslednjem sastanku doneo odluku da gradonačelniku Vranja, Slobodanu Milenkoviću, svake nedelje postavlja pitanje o njegovim najbližim saradnicima i o tome obaveštava javnost, istaknuto je u saopštenju ove stranke koje je prosleđeno novinarima.\n“Počećemo od većnika za zdravstvo, Aleksandra Stajića, a gradonačelnika pitamo: Većnik Stajić je već osam godina na vlasti najpre sa SPS – DS, a zatim i sa SNS i za to vreme je samo od 96 plata zaradio preko70.000 evra. Kako je moguće da mu je onda dug za utrošenu vodu narastao na 180.000 dinara, na dan 24. 09. 2020. godine?”, navodi se u saopštenju i dodaje: Da li je tačno da većnik Stajić, inače član stranke Rasima Ljajića, (SDPS), duguje na ime poreza na imovinu više od 100.000 dinara, zaključno sa 24.09. 2020. godine? Ima li istine u tome da većnik Stajić, već više od sedam godina ima neprijavljenu zubarsku ordinaciju i radi na crno. Da li većnik Stajić gradi veliku stambenu zgradu u ulici Jovana Hadži Vasiljevića sa nepotpunom dokumentcijom? Da li se građanima koji su dužni samo par hiljada dinara za utrošenu vodu uručuju tužbe i isključuje voda ,a većnik godinama ne plaća račune?\nU saopštenju se dalje kaže da su to samo par pitanja na koje građani Vranja čekaju odgovore. Ukoliko ih javnost ne dobije pozvaće građane da se okupe ispred “Vodovoda” i Gradske uprave. Pozvaće i one koji redovno izmiruju svoje obaveze , a i one koji su u nemogućnosti (opravdano) da trenutno plate dug.\n“Neka njima gradonačelnik objasni kako njegovi najbliži saradnici poštuju zakon i izmiruju svoje obaveze.”, kaže se dalje u saopštenju.\nVranjski odbor Stranke slobode i pravde je po uzoru na rukovodstvo stranke iz Beograda, doneo odluku da u narednom periodu organizuje konferenciju za štampu i podkaste uživo ispred gradskih javnih preduzeća, gradske uprave kao i ispred “Simpa” i “Jumka” gde će postavljati pitanja na osnovu obimne dokumentacije dobijene iz javnih preduzeća, privrednih subjekata i gradske administrcije.\n“Zahvalni smo poštenim službenicima svih ovih institucija koji su nam dostavili ovu dokumentaciju. Građani će uskoro saznati pravu istinu o tome kako se godinama upravlja gradom i preduzećima čiji je grad osnivač.”, naglašava se na kraju u saopštenju Stranke slobode i pravde.


Novak dobio nagradu ITF za najboljeg u 2018. - BIGportal.ba\n5 Juna, 2019 5 Juna, 2019 095\nMeđunarodna teniska federacija (ITF) organizovala je u utorak uveče šampionsku večeru na kojojoj su deljene tradicionalne godišnje nagrade. Bila je to prilika da se na jednom mestu nađu najbolji iz 2018. godine, a posebnu nagradu “Filip Šatrije”, dobila je Argentinka Gabrijela Sabatini. Ta nagrada, koja je ustanovljena još 1996. dodeljuje…\nMeđunarodna teniska federacija (ITF) organizovala je u utorak uveče šampionsku večeru na kojojoj su deljene tradicionalne godišnje nagrade.\nBila je to prilika da se na jednom mestu nađu najbolji iz 2018. godine, a posebnu nagradu “Filip Šatrije”, dobila je Argentinka Gabrijela Sabatini.\nTa nagrada, koja je ustanovljena još 1996. dodeljuje se za doprinos tenisu kako na terenu, tako i van njega, dok je Novak nagrađen jer je bio najbolji u 2018. i zato što se ponovo vratio na mesto broj jedan.\n“Želeo bih da se zahvalim ITF na ovoj predivnoj nagradi, ITF šampiona za 2018. Bila je to sezona neverovatnog povratka za mene. Počela je operacijom lakta i trebalo mi je nekoliko meseci da se oporavim, da se vratim na pravi put i pronađem svoju igru, koja mi je, kasnije tokom godine, omogućila da imam najboljih šest meseci u karijeri, koje sam krunisao osvajajući tri Grend slem titule. Nadam se da taj niz mogu da nastavi i ovde u Parizu“, poručio je Novak Đoković.\nGabrijela Sabatini je posle dodele priznanja poručila između ostalog da joj je velika čast da dobije ovo priznanje.\n“Hvala ITF na priznanju, veoma sam počastvovana što je upravo dodeljena meni nagrada koja nosi ime Filipa Šatrijea. To što sam ovde na Rolan Garosu je posebno lepo za mene. Ovde sam kao devojčica sa 14 godina osvojila juniorski turnir. Ta titula je bila važna za mene, bila sam premlada da bih tada shvatila šta mi se dešavalo. Bila sam srećna što ću moći da igram tenis i posle toga sam postala prva juniorka sveta. Vratila sam se tada sa ocem u Argentinu i kada smo stigli na aerodrom, mnogo ljudi nas je čekalo. Pitala sam ga šta oni tu rade, zašto ih je tako mnogo, a ispostavilo se da su došli zbog mene“, izjavila je između ostalog Sabatinijeva.\nU Sjevernoj Makedoniji počela najveća vojna vježba NATO ikad


"Otvoreni Balkan nije zamena za EU, on znači evropeizaciju regiona" - Insajder.in\n“Otvoreni Balkan nije zamena za EU, on znači evropeizaciju regiona”\nInicijativa “Otvoreni Balkan” nije zamena za evropske integracije, već pomaže da se evropski put zemalja regiona ka Evropskoj uniji ubrza, poručili su danas lideri Srbije, Albanije i Sjeverne Makedonije Aleksandar Vučić, Edi Rama i Zoran Zaev.\nTakođe, istaknuto je da će na neki od sljedećih samita u okviru ove inicijative biti pozvane i pojedine evropske zemlje, za početak predstavnici Italije, Grčke i Mađarske.\nNa pitanje novinara može li različita brzina tri zemlje u evropskim integracijama da utiče da ovakve konstruktivne i korisne inicijative, predsjednik Srbije Aleksandar Vučić poručio je da Srbija 100 odsto podržava proces evrointegracija Albanije i Severne Makedonije, i da je svojim susjedima pružala veliku podršku na tom putu, još od Samita u Sofiji.\n“Tada smo počeli da govorimo jednim glasom, a to je na neki način bilo i iznenađenje za evropske domaćine. Posle toga smo se uvek dogovarali oko svega”, rekao je Vučić.\nOn je dodao da to što je Srbija jedina zemlja regiona koja je otvorila četiri poglavlja na posljednjoj međuvladinoj konferenciji, to nema uticaja, jer je Srbija posvećena “Otvorenom Balkanu”, kao paralelnom procesu, koji sprovodimo radi sopstvene koristi\n“To što nisu otvorena poglavlja nije greška vaših zemalja, reč je o drugim ljudima, iz EU, i građani vaših zemalja to moraju da znaju. Ispunili ste sve uslove, a niste dobili obećano. Ja mogu da kažem – ok, mi imamo bolju poziciju, ispunili su obećanje Srbiji… Sada govore o razdvajanju Severne Makedonije i Albanije… to je još jedna prazna priča koju govore evropske birokrate koje ne razumeju suštinu”, rekao je Vučić.\nPoručio je da je “Otvoreni Balkan” prava vizija različitog Balkana, našeg Balkana, kojeg ne treba da se stidimo, već da se njime ponosimo, da podignemo životni standard građana, a svakako ostajemo rame uz rame prijatelja iz Skoplja i Tirane na njihovom EU putu.\nMakedonski premijer Zoran Zaev poručio je da “Otvoreni Balkan” za EU, već prirodna reakcija za naše zemlje na nestručnost i nesposobnost EU da se suoči sa izazovima.\n“Otvoreni Balkan je Evropa, i on je zapravo evropeizacija regiona. Zaista možemo mnogo više da uradimo sopstvenim snagama, voljom i odgovornošću pred našim građanima. Itekako verujem da je region zajedno bliži i da zajednički može da ima bolje rezultate”, rekao je Zaev.\nPremijer Albanije Edi Rama konstatovao je da postoji tendencija kod nekih ljudi, koji ne žele da prate ovu inicijativu ili ne žele da ona uspije, da kažu da je “Otvoreni Balkan” alternativa Evropskim integracijama, ili da je ovo vraćanje u prošlost i ponovo stvaranje Jugoslavije, što nije.\n“Na sledećem samitu, za šest meseci, moramo da se posvetimo preprekama o taksama, ali na samitu posle toga želimo da imamo Italiju, Grčku, Mađarsku, za početak”, rekao je Rama.\nDodao je da je to važno za proizvođače, uvoznike, izvoznike iz regina, da imaju slobodnu trgovinu u potpunosti, i da imaju manje prepreka i kada dosegnu EU.\n“Ko će nama da poveruje, ako kažemo da želimo da imamo jednostavniji put da uđemo u imperiju EU, ako ne možemo da pokažmo delima da možemo da budemo na nivou, ambicija i standarda ponašanja u EU. Tako ”Otvoreni Balkan” pomaže u ekonomiji, uvećanjem BDP-a, i pomaže da se dosegne EU”, rekao je Rama.\nKada je riječ o evrointegracijama Albanije, Rama je rekao da je jedno reći “EU, standardi, kriterijumi, vrednosti”, a da li će konačno da počnu pretpristupni pregovori.\n“Ko zna… možda se pojavi Finska, na primer i kaže da ima problem sa Albancima, jer se pretvaraju da su Vikinzi i da moramo da rešimo to pitanje.. Ili Portugalija, da kaže da moramo da raščistimo da li je Vasko Da Gama bio Albanac ili Portugalac… Mi moramo da nastavimo napred i da u našem regionu izgradimo evropski okvir življenja, kretanja, komunikacije, da ekonomije rastu”, rekao je Rama.\n# Albanija# Aleksandar Vučić# Edi Rama# Otvoreni Balkan# Sjeverna Makedonija# Srbija# Zoran Zaev\nPrethodna vijest\tKorigovana validnost potvrde o vakcinaciji u EU, evo koliko će važiti\nSljedeća vijest\tUŽAS U BRČKOM Policija iz Save izvukla tijela dvojice muškaraca


Warning: is_file(): File name is longer than the maximum allowed path length on this platform (4096):
Министар здравља у Влади Републике Србије, Златибор Лончар, са сарадницима, данас је посетио прокупачку Општу болницу „Др Алекса Савић“, и у разговору са директорком, др Сњежаном Арсић, и начелницима одељења, упознао се са стањем у тој здравственој установи, дневним проблемима и потребама.

-Одлучио сам да данас обиђем све здравствене установе у Топличком округу и лично се уверим каква је у њима ситуација, како се троше, и у шта улажу велике паре које in /var/www/vhosts/prokuplje.org.rs/httpdocs/wp-content/plugins/srbtranslatin/vendor/simplehtmldom/simplehtmldom/HtmlDocument.php on line 131\nMinistar zdravlja Zlatibor Lončar posetio prokupačku Bolnicu, posao za još sedam lekara - Grad Prokuplje\nMinistar zdravlja u Vladi Republike Srbije, Zlatibor Lončar, sa saradnicima, danas je posetio prokupačku Opštu bolnicu „Dr Aleksa Savić“, i u razgovoru sa direktorkom, dr Snježanom Arsić, i načelnicima odeljenja, upoznao se sa stanjem u toj zdravstvenoj ustanovi, dnevnim problemima i potrebama.\n-Država Srbija ulaže ogromna sredstva u poboljšanje uslova lečenja ljudi, istakao je Lončar i dodao da se tako velika sredstva nikada ranije nisu ulagala u zdravstvo u Srbiji.\nLončar je naveo da će ti radovi, prema planu, početi već 15. oktobra ove godine.\n-Znam da su mnoge medicinske sestre i lekari otišli iz Srbije, ali mnogi su se i vratili, i tek sada će se vraćati, dodao je on.\nMinistar je ovom prilikom pohvalio rad lekara prokupačke Bolnice, od kojih su se neki usavršavali i u inostranstvu, i naglasio da će im nabavkom novih aparata, omogućiti da to svoje znanje i primene.\nNakon obilaska Bolnice, ministar zdravlja Zlatibor Lončar posetio je i prokupački Dom zdravlja.


O kampanji – Inicijativa „Digitalna Srbija“\nInicijativa „Digitalna Srbija“ pokrenula je kampanju „Budimo pametni“ u želji da pozove građane Srbije koji nisu imali prilike da se na pravi način susretnu sa pojmom digitalna transformacija da se uključe u razgovor o tome šta bi iskorak ka digitalnom društvu značio za njihovu svakodnevicu, njihove porodice i način života.\nŽelimo da običnim rečima koje svi razumemo i fokusirajući se na dobrobiti života u digitalnoj Srbiji za svakog od nas, veoma konkretno pokažemo koliko je važno da što pre zgrabimo priliku koja je pred nama. Cilj nam je da uputimo prijateljsko upozorenje da je sada poslednji trenutak da se okrenemo ka digitalnoj ekonomiji koja može da pomogne Srbiji da na evropskoj mapi zauzme vodeće mesto.\nPrva, a možda i najvažnija stepenica na putu ka digitalnoj Srbiji jeste obrazovanje. Digitalna Srbija je moguća samo uz kvalitetno obrazovanje koje u obzir uzima realnost Četvrte industrijske revolucije i konstantno se unapređuje da bi građane pripremalo za poslove budućnosti.


Prijave protiv direktora bolnica u Beogradu, Vršcu, Sremskoj Mitrovici... | Lokalni internet portal grada Vršca\nPrijave protiv direktora bolnica u Beogradu, Vršcu, Sremskoj Mitrovici…\nTim za borbu protiv korupcije u zdravstvu Ministarstva zdravlja podneo je nadležnim organima osam krivičnih prijava, od toga pet protiv bivših i sadašnjih rukovodilaca i direktora zdravstvenih ustanova, zbog zloupotrebe službenog položaja i nesavesnog rada u službi.\nKako piše “Politika”, prijave su dostavljene Posebnom odeljenju za suzbijanje korupcije – Višem javnom tužilaštvu u Kraljevu i Nišu, dok su četiri izveštaja i tri prijave zbog prevare i falsifikovanja isprave dostavljeni osnovnim javnim tužilaštvima u Beogradu, Vršcu i Sremskoj Mitrovici i ti postupci su u toku.\nPredsednica antikorupcijskog tima Vesna Dimitrijević rekla je za “Politiku” da su za godinu dana obavili kontrole u više od 80 zdravstvenih ustanova na teritoriji Srbije, gde su imali uvid u finansijsku i medicinsku dokumentaciju.\n“Uvidom u finansijsku dokumentaciju kontrolisan je poslovni odnos između zdravstvenih ustanova i dobavljača – preduzeća sa kojima je ostvaren najveći promet prilikom kupovine medicinske opreme, lekova, sanitetskog i medicinskog materijala, kontrolisani su postupci i tokovi sprovođenja javnih nabavki, da li su namenski utrošena i korišćena budžetska i finansijska sredstva”, navela je Dimitrijević.\nPrethodna: Izložba inovativnog finskog dizajna\nSledeća: Pogledajte ko će sve igrati u Drugoj ABA ligi


Vujačić pred sudom zbog ubistva Cvetanovića - CdM\nVujačić pred sudom zbog ubistva Cvetanovića\nZbog sumnji da je u Vranju ubio Jugoslava Cvetanovića, Podgoričanin Marijan Vujačić naći će se pred novosadskim Višim sudom 19. februara, kada je zakazano pripremno ročište.\n“Smatram da tuži laštvo nije ponudilo sudu dokaze koji ukazuju na to da je Vujačić bio na mjestu izvršenja krivičnog djela, kao i to da sud nema dokaze da je bio na kritičnom mjestu u tom moment”, kazao je za Dan advokat Ognjen Radić.\nVujačiću je počelo suđenje u novosadskom Višem sudu zbog krivičnog djela falsifikovanje dokumenata.\nPrema našim ranijim nezvaničnim saznanjima, Holandija Podgoričanina još nije kontaktirala radi saslušanja za navodno krivično djelo koje je izvršio na teritoriji te zemlje.\nSpecijalni tužilac Stojanka Radović okončala je istragu protiv Vujačića koji se sumnjiči za ubistvo dvojice sugrađana, Mila Ilića i Veselina Kalezića, potvrdio je ranije za Dan njegov branilac Borivoje Borović. Zvaničnu informaciju Dan nije donio od Specijalnog tužilaštva.\nVujačić je uhapšen u Novom Sadu zbog falsifikovanja isprava. Nekoliko dana kasnije srpska policija je saopštila da je osumnjičen za ubistvo Jugoslava Cvetanovića i za još tri, od kojih su dva počinjena u Crnoj Gori, a jedno u Holandiji.\nU pismu upućenom medijima Vujačić je tvrdio da mu je sve namješteno, da su ga inspektori prilikom ispitivanja pretukli i prisiljavali da prizna krivična djela koja nije počinio.\nTagsBorivoje Borović Marjan Vujačić Novi Sad suđenje ubistvo


Uskoro selekcija otpada na celoj teritoriji opštine Čajetina - OGLASNA TABLA - INFO\n21 децембра, 2018 0388\nČajetina – Osnovna delatnost Komunalno javnog preduzeća „Zlatibor” je upravljanje komunalnim otpadom, održavanje čistoće na javnim površinama, održavanje javnih zelenih površina, upravljanje parkingom, upravljanje grobljem, pijacom kao i održavanje ulica i puteva na čitavoj teritoriji opštine Čajetina. Nedostatak radne snage ovo preduzeće uspeva da nadomesti mehanizacijom, kaže za GZS Srđan Pantović, direktor KJP Zlatibor.\n„Naše preduzeće od početka zabrane zapošljavanja u javnom sektoru, poslednjih pet godina praktično je smanjilo broj zaposlenih za 23 radnika, u oblasti održavanja čistoćena javnim površinama. Oseća se nedostatak radne snage pa stoga pokušavamo da sve te poslove koje su obavljali ti radnici prebacimo na mašinsko čišćenje i na dobrom smo putu da se taj nedostatak ne primećuje”, kaže Pantović.\nKomunalno javno preduzeće Zlatibor u poslednjih četiri godine značajno je obnovilo vozni park, a prema rečima direktora, za ove namene uloženo je preko sto miliona dinara.\n„Jedna čistilica koja je uvedena pre dve godine sada zamenjuje desetak radnika koji su te poslove obavljali tako da građani i turisti među prvima mogu da uoče koliko su mašine doprinele čistoći. Svakako je značajna i saradnja sa JKP `Duboko` koja uspešno traje više godina”, dodaje Pantović.\nČajetina je jedna od retkih opština koja je celokupnu svoju teritoriju pokrila kontejnerima i ima organizovano sakupljanje otpada. Pored toga, ubrzano se radi na projektu koji omogućava selekciju otpada.\n„Nedostatak infrastrukture prvobitno je usporio projekat, tako da se na njemu sada ubrzano radi. Kada je reč o reciklaži, u izgradi smo transfer stanice koja će omogućiti da primarna selekcija otpada u Čajetini zaživi”, rekao je Pantović za GZS.\nOn je dodao da će se o povećanju cena komunalnih usluga oprezno razmatrati jer kako je naveo, građanima je nizak standard.\nOvo javno preduzeće spremno je dočekalo zimu, sa 20 odsto više rizle nego prethodne godine, ali i novom mehanizacijom.\n„Zlatibor se širi i mi se trudimo da te deonice budu 24 časa prohodne i siguran sam da će na vreme sve ulice i putevi biti posuti rizlom, ali prvenstveno očistiti od snega. Sva mehanizacija je obnovljena polovinom ovog meseca, očekujemo nabavku još jednog kamiona koji je specijalizovan za čišćenje snega a polovinom januara dobićemo još jednu kombinovanu mašinu tako da što se tiče mehanizacije smo zaokružiti vozni park koji će bez problema obavljati sve poslove”, rekao je Pantović.\nBudžetom opštine Čajetina, planirano je realizovanje više ozbiljnih projekata, među kojima je i nov prostor ovog preduzeća.\n„U budžetu opštine planirano je 30 miliona za otpočinjanje realizacije projekta za izgradnju poslovnih prostorija KJP `Zlatibor` gde planiramo da postojeće prostorije, garaže, parking premestimo na novu lokaciju tako da na jednom mestu objedinimo celo preduzeće i nadam se da će nam to olakšati funkcionisanje i da taj projekt završimo do kraja 2019. godine. Kada je reč o groblju u Čajetini, ono je prošireno ove godine sa 66 ari koje je investirala opština Čajetina, a Planom generalne regulacije predviđena je nova lokacija na Zlatiboru tako da će se sa tim projektom najverovatnije krenuti u toku naredne godine“, naveo je Pantović.\nIzvor-foto:Glas Zapadne Srbije\nNeka cela kuća zamiriše: Posne kiflice po receptu pekara koje možete i gotove zamrznuti


(VIDEO) Švajcarska policija pronašla sliku ukradenu u Srbiji koja se smatra ,,nacionalnim kulturnim dobrom”\n14. avgusta, 2021 Vesti iz Sveta Napišite komentar\nUmetničko delo pod nazivom ,,Blagoveštanski sabor”, slikara Vlahe Bukovca, ukradeno je iz zamka Čelarevo 1993. godine. ,,Ova slika se smatra važnim nacionalnim kulturnim dobrom u Srbiji”. Sliku je policija pretresom pronašla u Cirihu, a zahaljujući saradnji policije uhapšeno je nekoliko osumnjičenih iz Švajcarske i Srbije, prenosi Le Figaro.\nVažna slika koja je ukradena iz srpskog dvorca 1993. godine konačno je pronašla i zaplenila policija ove nedelje u Cirihu u Švajcarskoj, objavili su nadležni u petak (13. avgusta). Nekoliko pojedinaca je uhapšeno u Švajcarskoj i Srbiji, zahvaljujući saradnji vlasti. „Sredinom nedelje, tužilaštvo u Cirihu zaplenilo je sliku ukradenu iz srpskog dvorca devedesetih godina prošlog veka tokom pretresa u gradu Cirihu. Ova slika se smatra važnim nacionalnim kulturnim dobrom u Srbiji”, navodi se u saopštenju kantonalne policije Ciriha. Delo pod nazivom ,,Blagovestanski sabor”, slikara Vlahe Bukovca, ukradeno je iz zamka Čelarevo (Srbija) 1993. godine. Zaplenjeno je u sredu, 11. avgusta.\nNovinska agencija Beta prenosi da su u Srbiji uhapšene tri osobe za koje se sumnja da su umešane u pokušaj prodaje slike u Švajcarskoj za 600.000 evra, prenosi B92. Prema lokalnoj srpskoj štampi, policija je u četvrtak uveče izvršila pretres stanova ovih osumnjičenih u centru Beograda.\nTagovi: Blagoveštanski sabor - pronađena slika - Srbija - švajcarska - vlaho bukovac


BEOGRAD - Za ovu nedelju planirana je rekonstrukcija kabineta ministra odbrane Zorana Stankovića, saznaje Glas.\n- Već danas će biti obavljene završne konsultacije, a za sredu je predviđena sednica Saveta ministara SCG na kojoj bi trebalo da budu saopštena imena mojih najbližih saradnika, konkretno pomoćnika ministra - potvrdio je za Glas ministar odbrane Zoran Stanković.\nIako on nije želeo da pre zvaničnog izbora otkrije imena svojih saradnika, naš izvor iz tog Ministarstva blizak Stankoviću tvrdi da će većina njih dobiti šut kartu.\n- Zoran Jeftić, koji je samo nekoliko dana pre odlaska tadašnjeg ministra Prvoslava Davinića postavljen za pomoćnika ministra za ljudske resurse biće smenjen, a na njegovo mesto, posle trgovine između Beograda i Podgorice, doći će kadar iz Crne Gore. Najpre se pominjao admiral Mihajilo Žarković, nekadašnji zamenik načelnika Generalštaba, ali taj predlog je odbačen. Inače, u ministarstvu je već od ranije postojao žestok otpor oko postavljenja Zorana Jeftića koji je za pomoćnika za ljudske resurse došao iz Sektora za politiku odbrane, a da nije prošao uobičajenu administrativnu proceduru u Ministarstvu - tvrdi naš izvor.\n- Tokom boravka u Crnoj Gori, Stanković, iako se žestoko opirao da na čelo Vojnoobaveštajne agencije dođe bivši načelnik Centra Bezbednosti Herceg Novi Veselin Malović, ipak je popustio i obećao da će podržati i taj predlog zvanične Podgorice. Predlog za postavljenje Malovića, već je zvanično i stigao iz Sektora za ljudske resurse i on bi ove nedelje trebalo da preuzme VOA - kaže naš sagovornik.\nPo svemu sudeći, ni general Vladimir Pejak, koji je posle afere "pancir" privremeno imenovan za v.d pomoćnika za materijalne resurse umesto generala Miluna Kokanovića, neće ostati.\n- Među onima kojima će se Stanković sigurno zahvaliti je i Pavle Janković, pomoćnik ministra za politiku odbrane i budžet. Ne isključuje se mogućnost da na jednu od tih funkcija bude imenovana žena. Pominje se izvesna Snežana Marković koja je radila u jednoj zapadnoj ambasadi i koja je titulu doktora nauka stekla u inostranstvu. Inače, bar do pre dva-tri dana sadašnji pomoćnik ministra za obaveštajno bezbednosni sektor Aca Dimitrijević i sekretar Ministarstva odbrane Milana Rakić jedini nisu pominjani u "čistki" koju priprema ministar Stanković - tvrdi naš izvor iz Ministarstva odbrane.\nDemokrate zadržale jezgro\nTamo-amo do cilja\nSkupština Srbije o Kosovu i Metohiji\nReferendum o smeni Halimija


ZAŠTO JE PUTIN podigao vojsku na noge? - Nova Borba\nNedavna vežba ruskih raketnih jedinic Foto: Ministarstvo odbrane Rusije\nZAŠTO JE PUTIN podigao vojsku na noge?\nVrhovni komandant vojske Rusije i predsednik te zemlje Vladimir Putin podigao je čitavu vojsku u stanje borbene gotovosti.\nVest da je ruska vojska podignuta na noge munjevito se proširila svetom, a “Sputnjik” prenosi ocene vojnih eksperata koji kažu da se radi o najvećoj vojnoj vežbi u Rusiji u poslednjih godinu i po dana, te da je to signal mogućim vojno-političkim protivnicima Rusije.\nProvera spremnosti vojske trajaće do kraja meseca. Kako je rekao ruski ministar odbrane Sergej Šojgu, cilj je proveriti spremnost vojske da odreaguje na eventualne krize, posebno na jugozapadnom strateškom pravcu.\nEksperti kažu da je vežba odgovor na masovne vežbe NATO snaga u istočnoj Evropi, u neposrednoj blizini ruskih granica. Iz NATO alijanse već su stigle poruke zabrinutosti zbog provera spremnosti ruske vojske.\nDoktor Vojnih nauka Konstantin Sivkov, kazao je za Sputnjik da intezitet borbene obuke ruske vojske raste u poslednje tri godine. “Turska je ušla u rat u Siriji, Sjedinjene Države su nagomilale trupe na našim granicama i naš vojni vrh preduzima odgovarajuće mere“, rekao je on.\nEkspeti smatraju da su manevri ruske vojske isključivo odbrambenog karaktera, te da je njihova poruka, da će svaka agresija protiv Rusije dobiti adekvatan odgovor.


FBiH: U protekla 24 sata registrirano 339 slučajeva COVID-19, prijavljeno 20 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 339 slučajeva COVID-19, prijavljeno 20 smrtnih ishoda\nObjavljeno: 15.12.2021 ; Ažurirano: 15.12.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.128 uzoraka, od kojih je 339 pozitivno na COVID-19 (UKC Tuzla nije dostavio podatke za prethodna 24h). Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testirano ukupno 1.013.058 uzoraka, a COVID-19 je potvrđen kod 181.305 osoba.\nU protekla 24h, u Federaciji BiH prijavljeno je 20 smrtnih ishoda, i to u Unsko-sanskom, Hercegovačko-neretvanskom, Srednjobosanskom, Zeničko-dobojskom, Tuzlanskom i Kantonu Sarajevo, dok je 6 smrtnih ishoda prijavljeno retroaktivno.\nS današnjim danom, broj smrtnih ishoda na području Federacije BiH je 7.244.


Košarka - Drugi poraz "Tamiša" u Superligi\nNapisano u kategoriji Košarka, 13 maja, 2016\nKošarkaši „Tamiša“ pretrpeli su poraz u utakmici 2.kola Superlige Srbije. Ovoga puta od njih je u Hali sportova na Strelištu bila bolja ekipa „FMP“ iz Železnika, rezultatom 65:80 (10:22, 27:11, 13:30, 15:17). Utakmica je prelomljena u finišu treće četvrtine kada su gosti uspeli da povrate dvocifreno vođstvo koje su sigurno sačuvali do kraja meča.\nPosle loše prve deonice, u kojoj su postigli svega deset poena i omogućili gostima da se odlepe na plus 12, „Tamiš“ je odigrao sjajnu drugu četvrtinu. Trojkama Ivana Smiljanića i Dušana Miloševića Pančevci su brzo prestigli prednost protivnika i do velikog odmora obezbedili vođstvo od četiri poena. Ključni period utakmice bio je finiš treće deonice kada su se Beograđani serijom 9:0, u poslednja dva minuta, odlepili na plus 13, što im je bilo dovoljno da u preostalih deset minuta meč mirno privedu kraju.\nNajefikasniji i jedini dvocifren u redovima „Tamiša“ bio je Ivan Smiljanić sa 16 poena, Nikola Simić dodao je 9, a Dušan Hućić 7 poena. Kod gostiju Ognjen Dobrić je ubacio 14 poena, pratilisu ga Filip Čović sa 13 (7 as), Dragan Apić sa 12, Dejan Davidovac sa 11 poena, a dvocifren je bio i Marko Tejić sa 10. Naredna utakmica košarkaše „Tamiša“ očekuje u nedelju, kada će gostovati u Valjevu ekipi „Metalca“, koja je uz Pančevce bez pobede u grupi A.